
[bookmark: _Toc235546389]ריאה שניקבה (ס' א')
השו"ע פוסק - ריאה שניקבה, טריפה.
[bookmark: _Toc235546390]חיסרון בחמשה אונות של הריאה (ס' ב')
השו"ע פוסק - חמשה אוני (פי' כעין אזנים) אית לריאה, תלתא מימנא ותרי משמאלא כשהבהמה תלויה ברגליה ובני מעיה כלפי הטבח, שאז ימין הבהמה וימין הטבח אחד, ויש לה עוד בצד ימין אונה אחת קטנה ונקראת עינוניתא דוורדא ואינה עומדת בסדר האונות אלא מרוחקת מהם לצד פנים, ואם חסרה אחת מימין או מהשמאל[footnoteRef:1], או שהיו שנים מימין ושלשה משמאל, טריפה [1:  הש"ך (סק' ג') כותב שמשמע מהשו"ע שאפ' אם ישנו ארבע אונות מצד ימין, מ"מ הוי טריפה, כיון שחסר בשמאל מנין האונות, דלא כהתורת חיים שהכשיר בזה] 

[bookmark: _Toc235546391]התחלף צורת האונות 
מבואר בגמרא ש'חליף' פסול ומכאן פסקו הראשונים והשו"ע שאם התחלף המנין האונות בין ימין לשמאל דהוי טריפה, ונחלקו האחרונים במקרה שנשתנה צורת האונות או שאחת גדולה יותר מהרגילה, האם הוי חליף (ש"ך סק' ה')
1. הרמ"א פוסק דהוי חליף
2. המהרש"ל פוסק דלא הוי חליף מה שלא נזכר בגמרא, אמנם אם יש עוד ריעותא בבהמה, אפ' ריעותא שלעצמה אינה פוסלת, מ"מ בכה"ג מצטרף אותו פסול של שינוי צורות לפסול (ט"ז ס' ב' ש"ך סק' כב') 
3. הב"ח פוסק שיש להקל בזה במקום הפסד מרובה 
[bookmark: _Toc235546392]. אומה למעלה מהאונות
הט"ז (סק' ב') מביא המהרש"ל כותב שאם האומא נמצאת למעלה מכל האונות, טריפה (ע"פ משב"ז דלא כתב"ש שהבין שהוא רק ריעותא)
הגה: צורות האונות של ימין אינן דומות לשל שמאל, ואם נתחלף צורתן, טריפה; וכן כשהאונה האמצעית של ימין גדולה מהתחתונה טריפה (מהרי"ו); ואם האונה של שמאל העליונה גדולה מאונה עליונה של ימין, טריפה; וכן אם האומא של ימין גדולה משל שמאל, כל זה מיקרי חליף וטריפה, (מהר"א מפראג); 



[bookmark: _Toc235546393]דין הורדא דענוניתא
נחלקו הפוסקים האם חיסרון בורדא דענוניתא גורם להיות טרף או לא 
1. הרא"ש בשם הגאונים סוברים שהורדא אינה פוסלת כלל, בין חסרה, בין יתירה, בין שנמצאת מצד שמאל
2. מהר"י וויל כותב שנהגו להטריף בכל ענין, ואפ' שינוי צורתה פוסל
נחלקו הפוסקים לשיטתם, אם הורדא השתנתה בגודלה, מאיזה שיעור היא טריפה (ש"ך סק' ט')
a. המהרש"ל כותב שאפ' אם היא שווה בגדולה לשאר אונות, טריפה[footnoteRef:2] [2:  ע"פ הבנת הש"ך סק' ט' שאפ' היא גדולה מהאונה הכי קטנה פסול, אמנם הט"ז סק' ב' מביא בשם המהרש"ל דדוקא אם היא גדולה מהאונה הסמוכה לה הוא שפוסל] 

b. המהרי"ו סובר דדוקא אם היא גדולה יותר מהאונה הסמוכה לה, הוי טריפה
השו"ע פוסק כמו הרא"ש, הרמ"א פוסק כמו המהר"י וויל 

[bookmark: _Toc235546394]. שני ורדות
המהר"י וויל כותב שאם יש שניהם ורדות, הרי היא טריפה, וכן פוסק הרמ"א.
האחרונים מקשים על הרמ"א למה הוא פוסל אם יש שני ורדות, הרי הרמ"א פסק בס' ג' שאם יש אונה יתרה שאינו פוסל, ומאי שנא?
1. הט"ז (סק' ד') מיישב שהרמ"א הפוסל בשני ורדות מיירי דוקא אם נמצאות בימין במקום שאמור להיות הורדא, והפסול הוא מחמת דכל יתר הוא כנטול (שניהם) דמי, ונמצא שהורדא חסרה, אבל אם היתירה נמצא בצד שמאל אין פסול (שאפ' אם הוא נטול מצד שמאל, מ"מ נשאר הורדא האמיתית במקומה)
2. הש"ך (סק' יז') כותב שאין דמיון אחד לשני, דקי"ל לחז"ל שיתרת קמא הוי הרגילות בבהמות משא"כ יתירת דורדא, ואפ' הם היא יתירה מצד שמאל הוי טריפה, והנ"מ אם רואים שיש לה צורה של הורדא, וכן  אם היא דומה קצת לורדא ויש סמוך לה כיס או שהיא דומה קצת לורדא ונמצאת במקום של הורדא (אבל אם היא לא דומה כלל, אפ' יש בסמוך כיס או שהיא עומדת במקום הורדא, אינו טרף) 
[bookmark: _Toc235546395]. שני ורדות עם שורש אחד
הרמ"א פוסק בשם הא"ז שאם נמצא שני ורדות שיש להם שורש אחד כעובי אצבע, כשרה (אפ' יש סדק בשורש)
1. הש"ך (ס' י') כותב ששיעור עובי אצבע הוא בין בגסה בין בדקה
2. י"א דדוקא בדקה נאמר, אבל בגסה בעינן שני אצבעות
הרמ"א כותב בשם הבדיקות ישנים שאם אחד הפוכה והשני אינה הפוכה, הולכין אחר היותר גדולה ואם היא אינה הפוכה, כשר.
1. הש"ך (סק' י') כותב שאם ששניהם שוים, הוי טריפה
2. הר"ץ מסתפק בענין 
3. המהרש"ל מתיר בכל הפוכה (ט"ז סק' ו')
[bookmark: _Toc235546396]. חריץ הפוך
מבואר בפוסקים שאם הורדא שינתה מקומה, כגון שהיא נמצאת בצד שמאל במקום בצד ימין, הרי היא טריפה. ונחלקו האחרונים אם חריץ הורדא הוא הפוך, דהיינו שהוא לכיוון הלב, האם הוי ג"כ שינוי מקומה והוי טרף או לא (ש"ך סק' ח')
1. הדרכ"מ סובר שהוא טרף
2. המהרש"ל סובר שכשר
3. הפת"ש בשם הבאר יעקב מיקל במקום הפסד מרובה 
השו"ע פוסק - הוורדא, אם חסרה או אם יש לה שתים או שנמצאת בצד שמאל, כשרה. הגה: ובמדינות אלו נהגו להטריף בין נמצא ב' ורדות, או אם חסרה[footnoteRef:3], או ששינתה מקומה (מהרי"ו וע"פ), והכי נהוג כי יש רבוותא סוברין כן ואין לשנות המנהג; וכן אם שינתה תוארה וצורתה הרגילה בה, טריפה (אגור). [3:  הש"ך (סק' ז') כותב בשם האגור שאם היא פחותה מעלה של הדס הוי כחסרה וטריפה] 

    אם נמצאו בה ב' ורדות ויש להם שורש אחד כעובי אצבע, אף על פי שיש בו סדק, כשר (מ"כ בבד"י) (א"ז בשם ראבי"ה וכ"כ מהרי"ו והוא בהג"א); ואם אחד הפוכה והשני אינה הפוכה, הולכין אחר היותר גדולה ואם היא אינה הפוכה, כשר (בדיקת ישנים).
[bookmark: _Toc235546397]דין כיס הורדא 
הפוסקים כותבים שהורדא דרכה להיות בכיס, ונחלקו האחרונים האם היא חסרה או שינוי אחר האם הוי טריפה
1. הרמ"א מטריף אם היא חסרה או אפ' אם יש שני כיסים (מצד ימין, ש"ך סק' טו') או שהורדא לא נכנסת בכיס (גם אחרי נפיחה, ש"ך סק' טז')
2. המהרש"ל סובר שאין שום טריפה בכיס הורדא
3. המשאת בנימין סובר שאם יש שני כיסים כשרה, אבל אם היא חסרה או לא נכנסת נהגו לאוסרה
4. הש"ך (סק' יד') מיקל בהפסד מרובה
הפת"ש (סק' ג') מביא מחלוקת אחרונים על איזה אופן היקל הש"ך בהפסד מרובה[footnoteRef:4] [4:  הפרי תבואה מיקל אם עברה יב' חודש לבהמה, ובמקום הפסד גדול] 

a. המהרי"ט כותב שהש"ך מיקל בכל האופנים של הרמ"א 
b. הפמ"ג כותב שהש"ך מיקל רק בכיס יתירה, אבל בחסר או לא נכנס הוי טריפה אפ' בהפסד
הרמ"א פוסק - הורדא דרכה להיות בכיס, ואם לא נמצא לה כיס, או שיש לה שני כיסין, או שיש לה כיס ואינה מונחת בתוכו ואף כשמניחין אותה בתוכו חוזרת ויוצאת ממנה כשנופחין הריאה, טריפה (כל בו), וכל אלו הדינין אינן אלא במקומות שנוהגין להטריף בשתי וורדות או אין לה ורדא כלל; אבל במקומות שמכשירין, גם כל אלו החילוקים הם כשרים
[bookmark: _Toc235546398]חסר קצת בצורת הורדא 
נחלקו האחרונים אם חסר מקצת לורדא, ומוצאים חתיכה קטנה דבוקה באונות הסמוכות, האם הוי השלמה של הורדא (ש"ך סק' כ')
1. הרמ"א מביא שיש מכשירים בכה"ג 
2. הר"ץ והמחזיק בדק פוסלים (וכן משמע מהרמ"א דלדינא לא היקל רק הביא יש מכשירים)
3. הפת"ש (סק' ז') בשם השבות יעקב מיקל במקום הפסד גדול
נחלקו האחרונים ע"פ דברי הרמ"א האם שינוי צורה בורדא פוסל
1. הרב ליברמן מדייק מהרמ"א שהוא מכשיר, שהרי בחסר מעט הוא לא פוסל, אפ' שאין צורת ורדא
2. הש"ך (סק' יח') פוסל כדברי הרמ"א בתחילת הסעיף, ולא דומה לכאן כיון שבצירוף אותה חתיכה חסרה הוי צורת ורדא 
הרמ"א פוסק שאם יש לה תואר ורד בשורש שלה כעובי אצבע, אף על פי שאין לה תואר ורד בראשה, רק שלא תהא הפוכה ולא שינתה מקומה. 
[bookmark: _Toc235546399]. מקסנא דדינא לרמ"א בדיני ורדא
הרמ"א מסיק 'וכל אלו הדברים יש להקל מאחר דרבים מכשירים בכל ענין' ומבאר הט"ז (סק' ו') דלא קאי דבריו על דין חסר או יתרת או שינתה מקומה שזה מבואר בפוסקים כרשי ותוס', אלא קאי על כל שאר הדינים כדיני כיס או הפוכה.
המהרש"ל פוסק שכל הריעותות שהוזכרו ברמ"א פוסלות רק בצירוף ריעותא אחרת (ט"ז' סק' ב' וש"ך סק' כב')  
[bookmark: _Toc235546400]. סיכום חומרות דיני ורדא על דיני אונות
1) שינוי צורה פוסל בורדא (ש"ך סק' ג') 2) שני ורדות פוסל (טעם הדבר, לט"ז סק' ג' דהוי כנטול דמי, ולש"ך סק' יז' דלאו הכי רביתייהו)
הרמ"א פוסק - אם חסר מקצת מן הורדא יש לבדוק באונות או באומה מצד שמאל, (ס"א בצד ימין) אם נמצאת החתיכה החסירה, יש אומרים דכשר כי כן נמצא לפעמים בגדיים וטלאים (כך מצא כתוב). וכן יש מכשירין אם יש לה תואר ורד בשורש שלה כעובי אצבע, אף על פי שאין לה תואר ורד בראשה, רק שלא תהא הפוכה ולא שינתה מקומה. וכל אלו הדברים יש להקל מאחר דרבים מכשירים בכל ענין. 
[bookmark: _Toc235546401]אונה יתירה (ס' ג')
נחלקו הפוסקים במקום שנמצא אונה יתירה האם הוי פסול או לא 
1. השו"ע פוסק דדוקא אם היא יתירה מגבה, ושיעורה כעלה הדס, הוי טריפה, אבל אם היא יתירה מקמא, כשר
2. הרמ"א מביא שיש פוסלים כל שהיא לא עומדת בדרי דאונא (היינו בשורה עם שאר האונות), אמנם לדינא כותב הרמ"א שבמדינות אלו נהגו להכשיר כל דהוי יתירא מקמא
השו"ע פוסק - נתוספו האונות במנינם, אם היתה האונה היתרה בצד האונות, או מלפני הריאה שהיא לעומת הלב, מותרת; ואם היתה על גבה שהוא לעומת הצלעות, הרי זו טריפה, והוא שתהיה כעלה של הדס אחר שנפחוה; אבל אם היא פחותה מזה, כשרה. הגה: ויש מחמירין לאסור כל יתרת שאינה בדרי דאוני (אשירי ומרדכי וסמ"ק ומהרי"ו וטור בשם העיטור וע"פ); וכן נוהגין במקצת מקומות לאסור יתרת אפילו מקמא, ואין מחלקין בין מקמא בין מגבה, אלא אם היא עומדת בדרי דאוני וכשנופחין אותה נוטה לקמא, כשר; ואם נוטה לגבה[footnoteRef:5], טריפה (מהרי"ו וב"י בשם מ"כ). ובמדינות אלו המנהג להכשיר יתרת מקמא, ואין לשנות המנהג. [5:  הש"ך (סק' כד') מביא הדרכ"מ דהנ"מ אם יש בליטה שהוא כטרפא דאסא, אבל אם הוא עיקום, לכ"ע כשר, הפת"ש (סק' ו') מביא מחלוקת בביאור חילוק בין בליטה לעיקום, השמלה חדשה מבאר שעיקום כשיעור טרפא דאסא הוי בליטה, ופחות מזה הוי עיקום; החתם סופר מחלק אחרת שבליטה היינו שהיא עבה יותר מהאונות, ובולטת מעליהם, ופוסלת רק בשיעור טרפא דאסא, אבל עיקום היא עומדת בדרי דאונא ממש, ולכן אפ' אם מסיימת עצמה בסוף בקצת עיקום, אפ' כטרפא דאסא, היא כשרה, והמחמיר תע"ב] 

[bookmark: _Toc235546402]אונה יתירה בשיפולי האומה (ס' ד')
השו"ע פוסק - נמצאת אונה יתרה בסוף שיפולי האומה, כשרה, (דזה מקרי בדרי דאוני) 
[bookmark: _Toc235546403]המתפצלת שמגיע לגבה (ס' ה')
נחלקו הראשונים באונה העליונה דימין (המתפצלת), אם נמצא בה יתרת דאונא שם, כשיעור טרפא דאסא, האם כשרה היא או לא 
1. הראבי"ה סובר שהיא כשרה, דכך דרכה של המתפצלת, להתפצל, אבל אונה עליונה של שמאל, שאין דרכה הרי היא פסולה
2. המהר"י וויל סובר דדוקא אם מחציה ולמעלה (בצד חודה[footnoteRef:6]) הוא שכשרה, אבל מחציה ולמטה (מצד העב) הרי היא טריפה [6:  הט"ז (סק' ח') מביא פירוש אחר שאפ' בחצי העליון, דוקא חצי האורך מצד הקנה הוא שכשר ולא בחצי האורך מצד הריאה, וכותב שיש להחמיר כפירוש זה, אמנם הש"ך סק' לא' סובר כהפירוש א' שהעיקר שהוא החצי מצד החוד  ] 

הפת"ש (סק' ח') מביא מחלוקת אחרונים בביאור שיטת המהר"י וויל 
a. הפנים מאירות מבאר דבחציה עליון כשר בין נמצא על גבה או מקמא, ומחציה למטה דטרף, הנ"מ נמצא על גבה אבל אם נמצא מקמא יש להכשיר ע"פ שאלת רב
b. הר"ץ והתב"ש (סק' כ') סוברים שאפ' מחציה ולמעלה, הוא כשר דוקא אם נמצא על גבה אבל מקמא פוסל דעתידה להתפרק
השו"ע סותם כדברי הראבי"ה ומביא יש מי שאומר כמו המהר"י וויל

[bookmark: _Toc235546404]יתרת אונות ע"י סדק 
המהר"י וויל כותב שמה שמתירים יתירת באונות (כ"א לפי ביאורו) הנ"מ שיהיה שווה השמאל וימין אבל אם נמצא יותר אונות בשמאל מימין, הרי היא פסולה (הפר"ח מתיר)
הגהות מהר"י וויל כותב שאפשר עד חמש אונות בכל צד, אבל ביותר מכך הרי היא טריפה, והמהרש"ל חולק בתוקף, והרי הוא איבוד ממונם של ישראל (ש"ך סק' לא').
הב"י מצא כתב שאם חסר באונות ימין, ונמצא סדק באונות, הרי הוא מחלק אותה לשנים, וכשר, אמנם סדק אינו נאמר לחומרא, שאם יש סדק לא חשיב יתרת לפסול, וכן פסוק הרמ"א. 
[bookmark: _Toc235546405]. אונות ימין ע"י סדק ואונה יתירה משמאל
נחלקו האחרונים במקרה שנמצא אונה יתירה מצד שמאל, ובצד ימין יש מנין האונות ע"י סדקים, האם מותר או לא
1. הש"ך (סק' לג') כותב שהיא כשרה, דסדק אין חיסרון כלל לריעותא 
2. הט"ז (סק' י') מביא ר' אחאי שאוסר, כיון דהוי תרתי לריעותא
הפת"ש (סק' ט') מביא הדגול מרבבה שכותב שאם ע"י הסדק נמצא יותר אונות בימין מהשמאל, אפ' שיש שלש אונות מצד שמאל, הרי היא כשרה  
[bookmark: _Toc235546406]. אונה שמתפצלת ויש לה שורש אחד \ גבשושית
המהרי"ל כותב שאם האונה מתפצלת לשנים אבל יש לה שורש אחד כעובי אצבע, היא נחשבת כאחד וכשרה.
המהר"י וויל כותב שיתרת הפוסלת הוא דוקא אם יש לה צורת אונה אבל אם היא קצרה בתחילתה ועבה בסוף הרי זה גבשושית וכשרה (אמנם חשיב ריעותא כל דהו, כה"ח).
[bookmark: _Toc235546407]. אונה על גבה שנכנס בגומא 
המהר"י וויל כותב שאם נמצא אונה יתירת על גבה, אלא שכשנופחים אותה היא נכנסת בתוך גומא, והיא שווה לשאר הריאה, הרי היא כשרה דהוי רק פיצול[footnoteRef:7], כיון שהגומא מגן שהיא לא תתפרק, והנ"מ פיצול מגבה אבל אם היא מקמא, בכה"ג הרי היא טריפה כיון שסופו להתפרק[footnoteRef:8] (ולא דומה ליתירת קמא שכשר בס' ג' שהוא חזק ולא עתיד להתפרק, ש"ך סק' לז').  [7:  מהט"ז (סק' יג') משמע שפיצול היינו שיש גומא כנגד, אבל אם אין גומא הוי יתירת קמא וכשר, אמנם מהפת"ש (סק' יב') משמע מהבית אפרים שאפ' אם אין גומא כנגד, אפשר להיות ניכרת שהיא פיצול וטרף מקמא]  [8:  הפת"ש (סק' יב') מביא הפמ"ג שכותב שאם הפיצול מושרש יפה אפשר להכשיר גם מקמא, הבית אפרים חולק וסובר שהיא טריפה] 

נחלקו האחרונים אם אותה אונה הנכנסת לגומא, אם היא קצרה יותר מהגומא, האם היא כשרה או לא 
1. הט"ז (סק' יב') כותב שהיא טריפה כיון דלא הוי פיצול, אלא יתירת שפוסל מגבה
2. הנקודת הכסף מתיר כיון שהיא לא עתידה להתפרק (והוא מבאר שאולי יש טעות סופר בט"ז והוא התכוון דוקא אם היא יותר ארוכה מהגומא, דבכה"ד היא מתרככת בצלעות והיא תתפרק)  
[bookmark: _Toc235546408]. ורדא יתירה שנכנס בגומא
המהרי"ל כותב שה"ה אם יש ורדא יתירה הנכנסת בגומא, שהיא כשרה, והדרכ"מ דעתו להקל רק במקום הפסד מרובה, דלא דמי לשאר אונות, דלא סגי בהגנה הגומא, אלא בעינן שהיא לא תהיה 'יתירת' דכל יתירת כנטול דמי, והנ"מ באונות דחשיב פיצול, אבל כאן הוי ודאי יתירת שפסול דכנטול דמי.  
הש"ך (סק' לח') כותב דכל דברי הרמ"א הם רק למ"ד שיתרת מקמא פסול, אבל לדידן שכשר, ה"ה שזה כשר. 
 השו"ע פוסק - אונה של ימין הסמוכה לגרגרת במצר החזה אצל הצואר ממש, התחתונה שהיא עליונה הסמוכה לצואר, אם ימצא על גבה כטרפא דאסא, כשרה, מפני שכן דרכה ליפצל; ודוקא ימנית, אבל לא שמאלית; ויש מי שאומר דדוקא למעלה מחציה, אבל למטה מחציה, טריפה. הגה: הא דמכשרינן יתרת בדרי דאוני מכל מקום בעינן שלא יהיה יותר אונות בשמאל מבימין, כגון שיהיה ד' בשמאל וג' בימין (מהרי"ו), אבל אם הם שוה בשוה בכל צד ג' או ד' אונות ועומדות כולם בדרי דאוני, כשר (שם בהג"ה). ואם נראה באונא אחת כמין סדק, מצטרף להכשיר אבל לא להטריף, דאין חוששים בסדקים להטריף (כך מצא כתוב). אונה שנתפצלה ויש לה שורש א' כעובי אצבע אינה נחשבת אלא לאחת (מהר"י מולין). ולא מקרי יתרת אלא אם יש לה צורת אונה, אבל אם נמצא על גבי הריאה מקום גבוה רחב למטה ועב למעלה שאינו חד בראשו, נקראת גבשושית וכשרה (מהרי"ו וב"י בשם מ"כ). וכן אם נמצא אונה על גבי הריאה וגומא תחתיה, וכשנופחין הריאה כל האונה נופלת לתוך הגומא ושוה לשאר הריאה (מהרי"ו וב"י), אף על פי שאינה נכנסת תוך הגומא אלא כשמניחים היד בנחת עליה, כשרה, דאין זה יתרת אלא פיצול הריאה ומאחר שיש לו גומא תחתיו לנוח בו אינו עתיד להתפרק כשאר יתרת, וכשרה (ד"ע); ואין להכשיר פצול כזה רק מגבה, דהפצול מונח על הגומא, אבל מקמא הפיצול נופל למטה וסופו להתפרק וטרפה[footnoteRef:9] (כך מצא כתוב). י"א דאם נמצא יתרת[footnoteRef:10] נגד חריץ הורדא דינו כמו פיצול בגומא (מהר"י מולין בשם ר' מאיר שחטן), ואין לסמוך על זה רק בשעת הדחק והפסד מרובה. [9:  הפת"ש (סק' יג') מביא הנודע ביהודה שאם יש פיצול מקמא באונה עליונה, כשרה, כיון שהיא מוחזקת ע"י הגרגרת, וגם מוגנת ע"י הגומא ולכן היא כשרה ]  [10:  הט"ז (סק' יג') כותב שאם נמצא אונה יתירה בשומן היורד בין הערוגות, מצא כתוב שיש מכשירים, ודעת הט"ז שהיא טריפה דחשיב על גבה, אפ' שהמקום נמוך (משב"ז)] 

[bookmark: _Toc235546409]אונה פחותה מכעלה הדס (סק' ו')
העיטור כותב שאם אחד האונות היא קטנה שהיא לא כשיעור עלה הדס, הרי כחסרה וטריפה
השו"ע פוסק - אחת מהאונות שהיא פחותה מכעלה הדס אחר שנפחוה, הוה ליה חסרה, וטריפה.
[bookmark: _Toc235546410]חסרה אחת האונות מצד ימין (ס' ז')
נחלקו הראשונים במקום שחסר אחד האונות מצד ימין, האם הורדא יכולה להשלים למנין או לא 
1. הרמב"ם סובר שהיא משלמת למנין והיא כשרה
2. רש"י סובר שהיא טריפה 
a. הב"י כותב שכ"א לשיטתו, דלרמב"ם שיתרת מקמא כשרה, לכן היא משלימה אבל לרש"י שפוסל ביתרת קמא, לכן הורדא לא יכולה להשלים
b. הר"ץ בשם הרב אביגדור מבאר שאם חשיב שהורדא משלימה החיסרון, נמצא חסר הורדא 
c. הש"ך (סק' מא') מוכיח שלפי הרמ"א אינו תלוי בסברא זו, אלא טעם האוסרים, כיון שהיא לא בדרי דאוני היא לא יכולה להשלים 
נפק"מ בין הרץ לש"ך בנמצא יתירת ממש כצורת אונה, במקומה של הורדא, לר"ץ היא יכולה להשלים ולהשך היא לא משלימה)
[bookmark: _Toc235546411]. להשלים אונות ע"י הורדא בצד שמאל 
נחלקו האחרונים אם נמצא אונה חסרה מצד ימין, אם נמצא ורדא בצד שמאל, האם היא יכולה להשלים לדעת השו"ע 
1. הב"ח סובר שאפ' ורדא בצד שמאל משלימה לאונה חסרה מצד ימין
2. הפר"ח סובר שורדא בצד שמאל יכולה להשלים רק אונה חסרה מצד שמאל (ולא מצד ימין)
3. הב"י סובר שורדא בצד שמאל אינה משלימה כלום (אפ' לא אונה החסרה מצד שמאל)
השו"ע פוסק - חסרה אחת מאונות הימין, הורדא משלמת; (ויש אומרים דאינה משלמת) (רש"י ותוספות והרא"ש), (והכי נהוג).
[bookmark: _Toc235546412]ריאה שאין לה חיתון אונות (ס' ח')
כתוב גמרא שריאה כאופתא (היינו שאין שלה חיתוך אונות) טריפה.
נחלקו הראשונים אם נמצא סדק בין אונות, האם סגי כדי להכשיר
1. הרמב"ם והרשב"א מתירים אם יש סדק כשיעור עלה הדס
2. רש"י סובר דסגי בסדק כל שהוא
נחלקו האחרונים האם רש"י התיר גם אם שני אונות חסר חיתוך או דהתיר דוקא אם כל האונות כך
a. המהרש"ל מתיר רק במקום שכל הריאה היא כך, שמהני סדק, אבל אם חלק האונות חתוכות, וחלק אינם חתוכות, לא מהני סדק כל שהוא, ובעי שיעור כעלה הדס
b. הש"ך (סק' מד') סובר שאפ' אם רק כמה אונות חסר חיתוך, סגי בסדק  בכל שהוא 
השו"ע פוסק כמו הרשב"א, הרמ"א מקיל כמו רש"י במקום הפסד מרובה

[bookmark: _Toc235546413]. אונות דבוקות
מהר"י וויל כותב שאם אונות נדבקות יחד, כגון האונה תחתונה שדבוקה באומה, סגי בהיכר כל שהוא כדי להתיר, ואפ' היכר ע"י סימפון או היכר ע"י שניכר צורתה (כגון התחתונה מימין היא ארוכה ועבה והיא גבוה יותר מהאונה מצד שמאל), מהני, וכל דברים אלו בודקים אחרי נפיחה.
נחלקו האחרונים האם פוסקים כמו המהר"י וויל, וא"כ, באיזה אופן (ש"ך סק' מה')  
1. המהרש"ל חולק וסובר דהוי פסול, דלא יועיל היכר כיון שסו"ס הוי כאופתא שפסול, ובעינן דוקא היכר ע"י סדק שמוכיח שהוא מחולק, ולא מספיק היכר ע"י סמפונות או צורת האונה
2. הר"ץ סובר שמהני היכר זה רק בדיבוק בין אומה לאונה, אבל בין האונות לא מהני (מובא בט"ז סק' טו')
3. הש"ך סובר שיש להתיר אם הוא דיבוק רק בין שני אונות ושאר הריאה כתיקנה אבל אם כל הריאה דבוקה, לא יועיל היכרים אלו (אא"כ יש סדק, שמהני)   
[bookmark: _Toc235546414]. אונות טליים וגדיים שאין להם חיתוך
הבדיקות ישנים כותבים שבגדיים וטלאים אם אין חיתך אונות, אין להטריף, כיון שכך הם גדלים בקטנותם (הש"ך סק' מו' כותב שהוא עד ל' יום, ובספק אם עברו ל' יום, דינו לחומרא, דהבו דלא להוסיף על קולת הרמ"א).
הט"ז (סק' טז') והבדק הבית למהר"ם והש"ך כותבים שאם צד אחד שלהם יש חיתוך ריאה ובצד שני אין בהם חיתוך, בכה"ג הוי טריפה, כיון שמוכרח שאמור להם חיתוך אונות, שהם מספיק גדולות.
השו"ע פוסק - ריאה שאין לה חתוכה דאוני, טריפה; ואם סדק כמראה הפרש ביניהם כשיעור עלה הדס, בין בעיקרן, בין באמצען, בין בסופן, כשרה. הגה: ויש מכשירין בהיכר או סדק כל שהוא, אף על פי שאינו כטרפא דאסא (רש"י); ויש לסמוך עלייהו אם יש הפסד מרובה להטריף. האונה התחתונה של ימין דרכה להיות עבה וארוכה מאונא האמצעית, גם היא יותר גבוהה משל שמאל, ואם היא דבוקה לאומה לגמרי רק שנראה היכר סימנים אלו במקום שראוי להיות האונא, מקרי היכר וכשרה (מהרי"ו); וה"ה אם ניכר שם סימן אחר שניכר האונא קצת, ואפילו היכר על ידי הסימפון הרגיל להיות באונא, אם נמצא שם סימפון במקום הראוי להיות אונא, מיקרי היכר (מ"כ בשם מהרי"ק); וכל אלו הדברים בדקינן ומשערינן אחר שנפחו הריאה, משום דבחיי הבהמה הריאה נפוחה. יש אומרים דבגדיים וטלאים אין להטריף אם לא נמצאו אונות אפילו בלא היכר וסדק כלל, דהכי רביתייהו וארחייהו דבקטנות לית להו וכשמגדלים גדילים האונות בהדייהו, (בדיקות ישנים מהר"ש).
[bookmark: _Toc235546415]חסרה אונה ויש אונה בסוף האומה (ס' ט')
נחלקו הפוסקים אם חסרה אונה ונמצא בליטה גדולה כמו אונה בשיפולי האומה, האם כשרה או לא
1. הבדיקות הר"ץ כותב שהיא טריפה[footnoteRef:11]  [11:  הש"ך (סק' מז') מביא הב"ח שכותב שאינו דומה לס' ד' שנפסק שאם נמצא אונה בשיפולי האומה כשרה, דשאני שם שלא חסר אונות כלל משא"כ כאן שחסר, גרע טפי והוי טריפה] 

2. הב"י כותב שהיא כשרה כיון שתולים שהאונה החסרה היא נמצאת בסוף האומה
a. המהרש"ל כותב שאם היתרת מתעקמת קצת, הוי טריפה (מובא בט"ז סק' יז')
b. הב"י כותב דוקא בליטה פוסל, אבל אם רק קצת מתעקם, כשרה 
השו"ע פוסק כשיטתו בב"י, הרמ"א פוסק כהר"ץ 

השו"ע פוסק - אם בצד אחד של הריאה חסרה אונא א', אלא שבסוף האומה שבאותו הצד היתה בליטה גדולה כמו אונא, אף על פי שדרך האונות להיות סמוכות זו לזו וכאן האומה מפסקת ביניהם, כשרה. הגה: ויש נוהגין להטריף בכי האי גוונא כי כל מה שלמטה מן הורדא מקרי שלא בדרי דאוני, וכן נוהגין במדינות אלו.    
[bookmark: _Toc235546416]ריאת עוף שאין לה חיתוך (ס' י')
השו"ע פוסק - אין כל הדברים הללו אמורים אלא בבהמה וחיה, אבל העוף אין לו חיתוך אונות כבהמה, ואם ימצא אין לו מנין ידוע (רמב"ם).
[bookmark: _Toc235546417]סימן לו' 'כמה מיני טריפות בריאה'
[bookmark: _Toc235546418]קרום הריאה שניקבה (ס' א')
מבואר בגמרא שהריאה יש שני קרומים, ואם ניקב קרום אחד היא כשרה 
נחלקו הפוסקים במקום שניקבה קרום הריאה זה שלא כנגד זה, האם הוי טריפה
1. השו"ע מכשיר, כיון שאפ' אם יכנס רוח, כיון שהנקבים לא מכוונים זה כנגד זה הוא לא יצא מצד שני
2. הרמ"א אוסר הבהמה, כיון שיש חשש שיצא האויר מהנקב מצד שני, אפ' שהם לא מכוונים
הט"ז (סק' א') כותב שהרמ"א מטריף דוקא אם שני הנקבים מרוח אחד  
השו"ע פוסק - הריאה יש לה שני קרומים, ניקבו זה בלא זה או זה שלא כנגד זה, כשרה, עד שינקבו שניהם זה כנגד זה (טור בשם רשב"א). הגה: ויש מטריפים בנקבו זה שלא כנגד זה (הגהות אשירי), והכי נהוג.
[bookmark: _Toc235546419]נקלף קרום העליון (ס' ב') 
כתוב בגמרא שאם נגלד (נקלף) כל הקרום של הריאה, כשרה היא אלא שהיא צריכה בדיקה, וכן פוסק השו"ע.
הרמ"א כותב שאם נמצא בועה במקום שהגליד, טריפה, כיון דהוי כקרום שעלה מחמת מכה.
הפת"ש (ס' לט' סוף סק' א') מביא גבעת שאול שכותב שאם נמצא סירכא גמורה על מקום שנקלף קצת, הוי תרתי לריעותא ולא מהני מיעוך ומשמוש  
[bookmark: _Toc235546420]. נקרע הקרום מחמת נפיחה
הפוסקים דנים אם נקרע הקרום מחמת נפיחה, האם הוי טריפה או לא 
1. הב"ח והט"ז (סק' ג') כותבים שהיא כשרה, דתולים שהנפיחה החזקה היא שפסלה 
2. הרמ"א פוסק שהיא טריפה
האחרונים דנו באיזה אופן הרמ"א פסל הבהמה
a. הש"ך (סק' ה') מבאר דמיירי שהוא נפח כדרכה, שאם נקרע הקרום, סימן שהיא טריפה
b. הר"ץ מבאר דמיירי שנקרע הקרום סביב מקום יבש, דבכה"ג היא ודאי טריפה ולא יועיל בדיקה (דלקמן יג')
c. אביו של הש"ך מבאר דמיירי במקום דאיכא ריעותא בריאה[footnoteRef:12], דטעון בדיקה, דאם נקרע הקרום, ממ"נ טרף, דאם כלפני נפיחה הוי טריפה, ואם כלאחר נפיחה הרי נשבר הקרום  [12:  הפת"ש (סק' ב') מביא מחלקות אחרונים באיזה ריעותא מיירי הרמ"א, הברית אברהם כותב שהוא דוקא כגון סירכא שאינה עוברת, אבל אם היתה סירכא עוברת ע"י מיעוך והבדיקה היא רק לחומרא, א"כ לא שייך לומר ממ"נ היה טרף, אמנם התבואות שור סובר שבכל ריעותא הש"ך פוסל.    ] 

השו"ע פוסק – אפילו נגלד (פירוש נקלף) קרום העליון כולו, כשרה, אלא שצריכה בדיקה. הגה: מיהו אם נמצא בועה על מקום שנקלף העור העליון יש להטריף כי הוי כקרום שעלה מחמת מכה (בדיקות ישנים). יש אומרים אם נפחו הריאה ונקרע הקרום מחמת הנפיחה, טרפה, (בבדיקות).
[bookmark: _Toc235546421]ניקב ועלה קרום (ס' ג')
כתוב בגמרא שאם ניקבה הריאה, אפ' שעלה קרום שסתם הנקב, מ"מ טריפה היא[footnoteRef:13], וכן פוסק השו"ע. [13:  הש"ך (סק' ו') כותב שאין להקשות מס' לט' שמבואר שמהני מה שדופן הבהמה סותמת הנקב, שיש לחלק שזה נעשה מיד ולכן אינה טריפה, משא"כ כאן שהקרום אינו עולה מיד, לכן היא טריפה] 

השו"ע פוסק - ניקבה ועלה בו קרום ונסתם, טריפה.
[bookmark: _Toc235546422]ריאה שנשמע הברה בנפיחה (ס' ד')
כתוב בגמרא שאם נשמע הברה כשנופחים הריאה, יש לבדוק אותה שאין לה נקב, ע"י שמניחים אותה במים במקום שנשמע הקול, ואם הוא מבצבץ, הוי נקב והיא טריפה.
הפוסקים כותבים שיש להניחה במים פושרים אבל לא חמים דמכווץ והנקב נסתם, ולא קרים, ונחלקו הפוסקים בטעם הדבר למה לא בקרים (ש"ך סק' ח')
1. רש"י מפרש שבקרים זה מקשה אותה, ויכול לגרום נקב כשימתחו אותה 
2. הר"ן מפרש שבקרים גורם לסתום הנקב, ולא נוכל לבדוק אם היה נקב
נפק"מ בניהם, שלפי רש"י אם עשה בקרים, ולא נהיה נקב, הרי היא מותרת ע"י בדיקה
השו"ע פוסק - ריאה שנשמע בה הברה כשנופחין אותה, אם ניכר המקום שממנו נשמע ההברה מושיבין עליו רוק או תבן וכיוצא בו, אם יתנדנד בידוע שהיא נקובה וטריפה; ואם לא ניכר המקום, מושיבין אותה במים פושרים ונופחין אותה, אם בצבץ המים טריפה, ואם לאו בידוע שקרום התחתון בלבד ניקב והרוח מהלך בין שני הקרומות ומפני זה ישמע בה קול הברה בשעת נפיחה, וכשרה. הגה: ואם שמו אותה פעם אחת במים חמים (אליבא דכ"ע) או קרים, שוב אין לה בדיקה אפילו בפושרין[footnoteRef:14] (ב"י בשם הר"ן). [14:  הש"ך (סק' ט') כותב שמשמע מהרמ"א שמועיל בדיקה זו גם בימינו, אפ' שהרמ"א כתב על כמה בדיקות שלא נוהגים בהם האדינא כיון שלא בקיאים, מ"מ יש בדיקות שעדיין בקיאים בהם דניכר הדבר מאוד, אמנם מבואר באגודה שלא בקיאין בבדיקה של ריאה שמשמעת קול] 

[bookmark: _Toc235546423]לתלות הנקב לאחר השחיטה (ס' ה')
כתוב בגמרא שאם יש לתלות שהנקב נעשה אחר שחיטה, כגון שהטבח עבר ידו בכח או שלקחה זאב, הבהמה כשרה דתולים בהם הנקב.
הש"ך (סק' יב') כותב שבמקרה שתולים, לא בעינן לעשות בדיקה כלל, ואפ' אם עבר ובדק ולא יצא טוב, מ"מ היא כשרה וסומכים על התלייה, מאידך הפת"ש (סק' ג') מביא דגול מרבבה שמדייק מדברי הרמ"א שאם נבדק ויצא בדיקה פסולה, שהיא טריפה. 
[bookmark: _Toc235546424]. סימנים שבהם א"א לתלות
הרמ"א כותב שלא תולים בטבח אלא דוקא אם הנקב משוך, אבל אם הוא עגול, לא תולים בטבח, וכן אם הנקב פתוח או שהושחרר או שהוא אדום סביב[footnoteRef:15], לא תולים, והיא טריפה, וכותב הש"ך (סק' יג') שלא מועיל בהם בדיקה. [15:  הש"ך מציין שהר"ץ התיר באדום, ואפשר דהוא מיירי לא באדום ממש רק כאדום כהריאה ] 

[bookmark: _Toc235546425]תלייה בתולעים
כתוב בגמרא שאם נמצא תולעים על הריאה, ורואים שהם ניקבו הריאה, כשרה דתולים שהם ניקבו אחרי השחיטה.
נחלקו הפוסקים באיזה אופן הגמרא תולה הנקב בתולעים להכשיר (ש"ך סק' טז')
1. הב"ח כותב דבעינן שיהיו התולעים מקצתם בנקב ומקצתם בחוץ הנקב, וצריך למצוא תולעת על כל נקב ונקב
2. המהרש"ל סובר ג"כ דבעינן שיהיה תולעים בתוך כל נקב נקב, אלא דסגי שיהיה כולו בנקב או מעל הנקב
3. המהר"ם מלובלין והש"ךסוברים שכל שהתולעים נמצאים באזור הריאה, תולין בהם, ולא צריך למצוא תולעים כמספר הנקבים  
[bookmark: _Toc235546426]. תלייה בתולעים בכרס או בדקין
נחלקו האחרונים האם תולים נקבי הכרס או הדקין בתולעים הנמצאים עליו או דוקא בריאה נאמרה קולא זו
1. הב"ח סובר דדוקא בראיה נאמרה קולא זו ולא בכרס
2. הש"ך (סק' יז') מביא בה"ג וראב"ן שכותבים קולא זו גם בכרס ודקין 
[bookmark: _Toc235546427]. בדיקת תולעים בשמש
הרוקח מביא בשם ר' גרשום מאור הגולה שאם נמצא נקבי תולעים בריאה, צריך להניח הריאה בחום השמש, ואם יצאו תולעים, הרי היא כשרה אבל אם לא יצאו כל התולעים, הרי היא טריפה
נחלקו הפוסקים האם נפסק לדינא כדברי ר' גרשום וצריך בדיקה או לא 
1. הדרכ"מ מביא הגהות איסור והיתר שכותב שלא נוהגים בבדיקה זו, וכל שנמצאו תולעים על הריאה היא כשרה 
2. הש"ך (סק' יח') מבאר שדברי ר' גרשום נאמרו רק במקום שלא נמצאו תולעים על הריאה, רק בתוך הריאה דבכה"ג לא תולים שיצאו לאחר שחיטה, ועל זה כתב ר' גרשום דמ"מ יש קולא לבדוק בדיקה הנ"ל כדי להתיר אותה, אבל אם נמצאו תולעים על הריאה גם הוא יודה שלא צריך בדיקה
[bookmark: _Toc235546428]בדיקת ע"י הקפה 
כתוב בגמרא שבמקום שיש ספק אם הנקב נעשה לאחר השחיטה, אפשר לבדוק ע"י שנוקב הריאה עכשיו, והוא מדמה שני הנקבים, ואם הם דומים מוכרח ששניהם נעשו לאחר שחיטה, וכן פוסק השו"ע.
רש"י מפרש שמקיפים דוקא באותה בהמה, ולא מבהמה לבהמה אחרת, וכן יש להקיף דוקא בין אומה לאומה או אונה לאומה אבל לא מאומה לאונה, וכן פוסק הרמ"א
הכל בו כותב שלא נוהגים האדינא בבדיקה זו כיון שאין אנו בקיאים, וכן פוסק הרמ"א, אמנם הש"ך (סק' יט') מביא האפי רברבי שכותב שיש להקל לבדוק בצירוף קולא אחרת.
השו"ע פוסק - נמצאת נקובה במקום שיש לתלות שנעשה אחר שחיטה, כגון שהעביר הטבח ידו בכח או שתלשה בכח או שלקחה זאב והחזירה נקובה, תלינן להקל וכשרה, ואפילו יש נקבים הרבה שלא במקום שיניו, תלינן כולהו בזאב. הגה: ולא תלינן ביד הטבח אלא אם הנקב משוך שדרכו להיות מכח הטבח, אבל אם הוא עגול (בד"י בשם מהרי"ל ומהר"י מולין) לא תלינן בטבח, כי אין דרכו להיות עגול; וכל נקב שהוא פתוח (הגהות מרדכי פ"ק דחולין), או שהושחר או אדום סביב הנקב, (ב"י בשם מ"כ) ואפילו הוא רק אדום סביב הצלעות נגד הנקב, טריפה, ולא תלינן בשום דבר דודאי מחיים נעשה (שם). וכן אם נמצאו עליה תולעים שנקבוה[footnoteRef:16], ואין ידוע אם נקבוה קודם שחיטה או אחר שחיטה, כשרה; ואם אין מקום לתלות והדבר ספק אם ניקבה מחיים, עושים נקב אחר ומקרבין אצלו, אם הם דומים, כשרה, שכמו שזה נעשה אחר שחיטה כן נעשה הראשון; ואם אינם דומים, טריפה; ואין מדמין מריאה של בהמה דקה לריאה של בהמה גסה, אלא מדקה לדקה ומגסה לגסה. (רי"ף ורמב"ם ורשב"א ותוספות והגה"מ בשם ר"ח). הגה: וי"א דאין מקיפין מבהמה זו לבהמה אחרת (רש"י ובה"ג ורא"ש וטור (ואגודה) וסמ"ג ור"ן ור' ירוחם הביאו דעת רש"י בסוף); ואפילו בבהמה אחת אין מקיפין אלא מגסה לגסה, דהיינו מאומה לאומה או מדקה לדקה דהיינו מאונא לאונא; מיהו בזמן הזה אין אנו בקיאין ואין לסמוך אהקפה כלל להכשיר (כל בו בשם הגאונים). (ומהרי"ל ושאר אחרונים). [16:  הפת"ש (סק' ו') מביא החתם סופר שכותב שבמקרה שנמצא תולעים בכבד, ואח"כ מצאו כמה מאותם נקבים על הריאה שיש בה הרבה נקבים, אם במקום הנקבים הוא אדום אין להקל, ואם לאו יש להתיר אם מוצאים התולעים על הריאה.
הפת"ש מביא הגבעת שאול שדן בנמצא בועה עם תולעת, ומסקנתו שאם אין נקב בבועה, כשר, וכן אפ' אם התולע נמצר קצת בנקב, כשר,א בל אם התולע אינו בנקב כלל, אפשר שיש להחמיר  ] 

[bookmark: _Toc235546429]ניקב אחד מהסמפונות (ס' ו') 
כתוב בגמרא שאם ניקב הריאה במקום הסמפונות, אם הנקב במקום שמתפצלים לשנים, שאין בשר בניהם, טרף אבל אם הנקב בצד הבשר, כשר כיון שהבשר מגן על הנקב.
נחלקו הראשונים האם נפסק כדברי הגמרא (ע"פ הסוגיא שם)
1. רוב הראשונים פוסקים כדברי הגמרא
2. הרמב"ם משמע שפוסק שתמיד טרף (אמנם הריב"ש והר"ם אלשקר מבארים בו כרוב הראשונים)  
השו"ע פוסק כמו רוב הראשונים, הב"ח פוסק כמו הרמב"ם לחומרא

השו"ע פוסק - ניקב אחד מהסמפונות (פי' קנים החלולים שבתוך הריאה) שבפנים לחבירו, כגון במקום שמתפצלים זה מזה ואין בשר ביניהם, טריפה, שחבירו קשה ואינו מגין עליו; אבל ניקב לבשר הריאה, הבשר מגין עליו וכשרה.
[bookmark: _Toc235546430]ריאה שנשפכת כקיתון (ס' ז')
כתוב בגמרא שאם ריאה נשפכת כקיתון וקרום העליון שלה שלם, אם הסמפונות עומדים במקומה כשרה, ואם לאו טריפה. ובודקים ע"י ששופכים הריאה בכלי שהוא שוע באבר (שמשקיף יותר הצבע לבן), ואם נראה חוטים לבנים סימן שנימוחו הסמפונות, וטריפה, ואם לאו כשרה.
נחלקו הראשונים אם נשפך הריאה והמיחוי עכרו וסרוח האם כשרה או לא
1. הרי"ף הרמב"ם מטריפים
2. הרשב"א והרא"ש מתירים
השו"ע פוסק כמו הרי"ף, הרמ"א פוסק כמו הרשב"א במקום הפסד גדול, ודוקא למי שהוא בקי לבדוק

השו"ע פוסק - הריאה שנשפכה כקיתון וקרום העליון שלה קיים שלם בלא נקב, אם הסמפונות עומדין במקומן ולא נמוחו, כשרה[footnoteRef:17], ואם נמוק אפילו סמפון אחד, טריפה. כיצד עושים, נוקבים אותה ושופכין אותה בכלי שהוא שוע באבר, אם נראה בה חוטים לבנים בידוע שנמוקו הסמפונות וטריפה; ואם לאו, בשר הריאה בלבד הוא שנימוק, וכשרה; והוא שיהא מחוי המים זך, אבל אם הם עכורים או סרוחים, טריפה. הגה: ויש מכשירין אפילו בעכורים וסרוחים (הרא"ש והרשב"א והרז"ה והר"ן וטור וסה"ת וסמ"ג והגה"מ וכל בו סימן ק"א וע"ל ר"ס ל"ז); ומי שהוא בקי לבדוק שלא נמוחו הסמפונות, יכול לסמוך עלייהו לצורך הפסד מרובה.    [17:  הש"ך (סק' כא') כותב שאפ' דלקמן ס' ח' בחסרה זה פוסל בחסר רביעית, כאן שאני שלא חסרה כלום, לכן כשרה בשלמה שנשפכת ] 

[bookmark: _Toc235546431]חסר מגוף הריאה (ס' ח')
כתוב בגמרא שאם חסר מהריאה מבפנים, דהיינו שאחר נפיחה היא לא נראית חסרה, ורק מבפנים היא חסרה, כשרה. 
נחלקו הראשונים האם נראה החיסרון מבחוץ, האם כשרה או לא 
1. תוס' העיטור פוסקים שהיא כשרה 
2. הרמב"ם פוסק שהיא טריפה
3. המהר"י וויל כותב שנהגו שאם חסרה ככ"ף כפופה (כ') ויוכל להניח בגומא אצבע אגודל טריפה[footnoteRef:18] (אבל אם יש חיסרון רק ככ"ף פשוטה (ך) כשרה[footnoteRef:19] [18:  המהרש"ל כותב שחילוק זו הוא הבל ורעיון רוח]  [19:  הט"ז (סק' יב') כותב שלא משנה איפה נמצא החיסרון בין באמצע הריאה בין בשיפולי ודלא כהר"ץ שכותב דדוקא בשיפולי הריאה נאמר חילוק זה ולא באמצע הריאה] 

השו"ע פוסק כמו התוס', הרמ"א פוסק כותב שנהגו כמו המהר"י וויל, הט"ז מיקל במקום הפסד מרובה, הנודע ביהודה טריף כמו הרמב"ם[footnoteRef:20] (פת"ש סק' ח') [20:  החתם סופר מצרף הרמב"ם לפסול (פת"ש סק' ח')] 


[bookmark: _Toc235546432]. חיסרון בריאה מבפנים 
מבואר בגמרא שאם החיסרון בפנים של הריאה כשרה, אמנם נחלקו הראשונים האם יש גבול לשיעור שחסר
1. המהר"י וויל כותב שעד רביעית כשרה
2. הט"ז (סק' יד') מוכיח מהגמרא שאפ' יותר מרביעית כשרה (והנקודת הכסף דוחהו) 
הרמ"א פוסק כמו המהר"י וויל

הפת"ש (סק' י') מביא נודע ביהודה שסובר שאם על החיסרון בפנים נמצא סירכא, אפ' שהיא סירכא תלויה, הרי טריפה, והפת"ש עצמו מפקפק על דבריו (אמנם אם החיסרון ניכר מבחוץ, ודאי טריפה) 
השוע פוסק - חסר מגוף הריאה ולא ניקבה, כשרה; ויש מי שאוסר. הגה: והמנהג להכשיר אם החסרון ככ"ף פשוטה, אבל אם החסרון ככ"ף כפופה כזה C, אם יוכל להניח בגומא ההיא אצבע אגודל, מקרי חסרון וטריפה; ואם לאו, כשרה. וכל זה כשנראה החסרון מבחוץ לאחר הנפיחה, אבל אם היא מבחוץ כשאר ריאה אלא שנחסר מבשרה מבפנים, אפילו מחזיק החסרון עד כדי רביעית, כשרה, יתר מכאן טריפה (מהרי"ו ובדיקות ישנים וראה מעשה וש"ס וטור ופוסקים וב"י בשם אהל מועד).   
[bookmark: _Toc235546433]ריאה אטומה (ס' ט')
כתוב בגמרא שאם נמצא חלק מהריאה אטום, שהרוח לא נכנס בה, והיא לא עולה בנפיחה, קורעים קצת ממנה סמוך לאיטום, ואם נמצא בה ליחה, תולים שהוא אטום מחמתו וכשר, אבל אם ליחה, נותנים שם קצת ליחה או תבן, ואם זז ע"י נפיחה, היא כשרה, ואם לאו טריפה.
הגהות מיימוני כותב שאטום פוסל דוקא אם מראיתו כמראה ריאה, אבל אם מראיתו כמוגלא, אינו אלא טינרי וכשר, וכן פוסק הרמ"א.
עוד כותבים כמה ראשונים, שיש אפשרות לבדוק אותה, ע"י שנותן אותם במים פושרים או ליתן מים פושרים בקנה ולנענע, ואם תחזור להתנפח, כשרה (הג"א), וכן אפשר למשמש באותו מקום (רוקח), ואפ' אם כבר נחתכה הריאה אפשר לבדוק ע"י נפיחת בשפופרת במקום האיטום, וכן פוסק הרמ"א.
נחלקו הפוסקים מה קורעים כדי לבדוק מקום האיטום
1. הב"י כותב שקורע רק הקרום ובודק
2. המהרש"ל והט"ז (סק' טז') כותבים שקורע הבשר ממש
השו"ע פוסק - הריאה שנמצא בה מקום אטום כל שהוא[footnoteRef:21] (ל' רמב"ם פ"ז ד"ו) שאין הרוח נכנס בו ואינו עולה בנפיחה, מביאין סכין וקורעין  (הקרום לבד) (מהרי"ו וב"י בשם מ"כ ורשב"א בת"ה) סמוך ממש למקום האטום, אם נמצא בו ליחה, מותרת, שמחמת הליחה לא נכנס שם הרוח; ואם לא נמצא בו ליחה נותנין עליו מעט רוק או תבן או נוצה, אם נתנדנד כשרה שהרי הרוח בא שם; ואם לאו, טריפה. הגה: ולא מקרי אטום אלא כשמראהו דומה לשאר ריאה אלא שאינו עולה בנפיחה, אבל אם מראהו דומה למוגלא אינו אלא טינרי וכשר בלא בדיקה (הגהת מיימוני וסמ"ג וב"י בשם רש"י). ואף באטום יראה תחלה ליתן הריאה במים פושרין, או ליתן מים פושרין תוך הקנה ולנענע אותה (הגהות אשירי) או למשמש הרבה במקום האטום (רוקח), ולשפוך אחר כך מה שבתוך הקנה ואם עולה אחר כך בנפיחה, כשרה; ואפילו אם כבר נחתכה הריאה, אם יוכל לבדוק על ידי שפופרת שיעלה מקום האטום בנפיחה יש להכשיר (מהרי"ו וערוך ערך אפי פי' כן פחיזה דש"ס).      [21:  הבאר היטב (סק' כב') מביא העולת יצחק שכותב שאם נמצא סירכא במקום האיטום, הרי היא ממ"נ טריפה, דאם מבצבץ נמצא שיש בה נקב ואם לא מבצבץ הוי אטום, אמנם הפת"ש (סק' יב') מביא התפארת צבי שמעיר שאינו מוכרח שהרי אם בתחילת הבדיקה לא בצבץ מוכרח שאין נקב ואם אחרי שהוא קרע הקרום בצבץ מוכרח שאינו אטום, ולכן הוא מקיים דבריו רק במקום שנמצא מוגלא ] 

[bookmark: _Toc235546434]ריאה קשה כעץ (ס' י')
כתוב בגמרא ריאה כעץ, טריפה, ומבארים רוב הראשונים הכוונה שהיא קשה כעץ.
הרמ"א מביא גירסא שהיא קלה כעץ וכן פסק, והט"ז (סק' יח') חולק וסובר שהיא לא גירסא נכונה
השו"ע פוסק - ריאה שקשה כעץ במשמושה, טריפה. (וה"ה אם קלה כעץ, טריפה) (מהרי"ו).
[bookmark: _Toc235546435]ריאה שהתמסמסה (ס' יא')
השו"ע פוסק – ריאה שנתמסמסה, דהיינו שנמצאת שלימה וכשתולין אותה תחתך ותפול חתיכות חתיכות, טריפה (גמרא).  
[bookmark: _Toc235546436]ריאה נפוחה (ס' יב') 
השו"ע פוסק - ריאה שנמצאת נפוחה כמו עיקר חריות של דקל, אוסרין אותה מספק (רמב"ם).
[bookmark: _Toc235546437]ריאה יבשה (ס' יג')
השו"ע פוסק - ריאה שיבשה, אפילו מקצתה, טריפה, והוא שתהא נפרכת בצפורן (גמרא). הגה: ואם משרטט בציפורן על בשר הריאה ונראה השרטוט בתוכה, מקרי יבש[footnoteRef:22], וטריפה. (מצא כתוב וכן הוא בבדיקת האחרונים). [22:  רע"א כותב שהוא חומרא כיון שלא בקיאין כ"כ בשיעור יבש של השו"ע] 

[bookmark: _Toc235546438]ריאה שצמקה (ס' יד')
כתוב במשנה שאם נמצא ריאה שצמקה כולה אם הוא מחמת שהפחידוה בני אדם כגון ששחטו לפניה, הרי היא טריפה אבל אם הוא בידי שמים כמו רעמים או אפ' קול אריה, היא כשרה (דהיא תחזור לקדמותה).
האחרונים מבארים שס' זה שונה מס' יד' שהוא נצמק אבל אינו יבש ונפרך בציפורן, לכן דוקא אם כולה צמוקה טריפה ולא מקצתה. 
נחלקו הפוסקים האם בעינן שכל הריאה נצמקה או אפ' רוב (ש"ך סק' כט')
1. הרא"ש כותב דוקא אם צמקה כולה
2. המהרש"ל כותב שגם רוב ריאה הוי טריפה
3. הב"ח מטריף אפ' בצמקה מקצתה
השו"ע פוסק כמו הרא"ש  

הפת"ש (סק' טז') מביא הבית אפרים שקרא תגר על כל השוחטים לפני עופות אחרות שהדבר גורם חשש צימוק הריאה כמבואר כאן, ואם שחט אחרי הרבה זמן צריך בדיקת ריאות (דאם שחט מיד, כתב הרשב"א שאין חשש שיצמק הריאה בזמן כ"כ קצר), ועוד שהוא צער בעלי חיים
[bookmark: _Toc235546439]. צמקה אונה שלמה 
נחלקו הפוסקים אם צמק אונה שלמה (אפ' רובה, פת"ש סק' יד') האם טריפה או לא (ש"ך סק' כט')
1. הגהות אושרי כותב שטריפה וכן פוסק המהרש"ל 
2. הב"י והדרכ"מ מכשירים
השו"ע פוסק - צמקה כולה, אם מחמת בני אדם שהפחידוה כגון ששחטו אחרת לפניה וכיוצא בזה, טריפה; ואם בידי שמים, כגון שפחדה מקול רעם או ראתה זיקים וכיוצא בזה, או מפחד שאר בריות כגון מקול שאגת אריה וכיוצא בזה, כשרה.
[bookmark: _Toc235546440]בדיקת צמקה (ס' טו')
מבואר בגמרא כיצד ניתן לבדוק האם הריאה צמקה בידי שמים או בידי אדם, ע"י שמושיבים הריאה מעל"ע במים פושרים, ובכלי שאינם מזיעים בחורף, ובקיץ במים צוננים ודוקא בכלי שמזיעה כדי שישארו קרים, ואם חזרה לברייתא כשרה.
הרמ"א פוסק שאין לנו לסמוך על בדיקה זו כי אין אנו בקיאים, אא"כ נראה שהגיע בידי שמים
נחלקו הראשונים באיזה אופן נאמרה הבדיקה הזאת
1. הרשב"א סובר שאפ' שנראה שהגיע בידי שמים, כגון שראינו אריה רודף אחריה, מ"מ בעי בדיקה 
2. הר"ן סובר שאם רגלים לדבר שבא בידי שמים, לא צריך בדיקה, והנ"מ שלא שחטו אותה מיד, דא"T שהיא תצמק מיד (ע"פ הרשב"א)
הרמ"א פוסק כמו הרשב"א[footnoteRef:23], והמהרש"ל פוסקים כמו הר"ן  [23:  ע"פ ביאור הנקודת הכסף, אמנם הט"ז נשאר בצ"ע ברמ"א, דבתחילת דבריו משמע שפוסק כמו הר"ן שרק בספק בעי בדיקה, ובסוף הסעיף משמע שהוא כמו הרשב"א דבעי בדיקה אפ' בנראה שבא בידי שמים ] 

השו"ע פוסק - כיצד בודקין אותה  (אם הדבר ספק מאיזה דבר בא לה), מושיבין את הריאה במים מעת לעת; אם היה זמן הקור, מושיבים אותה במים פושרים ובכלי שאין המים מתמצין מגבו ונוזלים, כדי שלא יצוננו במהרה; ואם היה זמן החום, מושיבין אותה במים צוננים בכלי שהמים מתמצין מגבו כדי שישארו קרים, אם חזרה לברייתה הרי זה בידי שמים או בידי הבריות, ומותרת; ואם לא, חזרה בידי אדם היא, וטריפה. הגה: ונראה דאין לנו לסמוך על בדיקה זו כי אין אנו בקיאין בכל דבר שצריך בדיקה, ואם נראה שבא לה בידי שמים אין להכשיר בלא בדיקה זו; ובזה יש לסמוך על בדיקתנו   
[bookmark: _Toc235546441]ריאה שנמצא בה מחט (ס' טז')
מבואר בגמרא שריאה שנרגש בה שיש מחט שלמה, אם היא עולה בנפיחה, כשרה, ולא משנה גודל המחט, אמנם אם המחט חתוכה, בכה"ג טריפה. ואם נמצא דם כנגד המחט, טריפה.
השו"ע פוסק כדברי הגמרא, הרמ"א פוסק שיש להטריף בכל מחט שנמצא, אא"כ במקום הפסד מרובה שאז יש להקל ע"י בדיקה נפיחה, הש"ך (סק' לד') פוסק שאם הרגישו המחט לפני הנפיחה מותר, אבל אם הרגישו המחט ע"י הנפיחה, אין לסמוך על הנפיחה כדי להכשיר. 
נחלקו האחרונים אם המחט עשה נקב אלא שלא נמצא דם שם (ש"ך סק' לג')
1. הב"ח סובר שהיא כשרה
2. הש"ך (סק' לג') סובר שהיא חייבת בדיקה בנפיחה, והיא הקובעת
הש"ך כותב כמה טעמים למה אין דינו כבית הכוסות, שאם לא נמצא קורט דם, מכשירין בלי בדיקה
a. הפרישה מבאר שיש הרבה משקים בריאה שהם ניקו הקורט דם
b. הש"ך מבאר שמרוב דוחק בריאה, גם אם ינקב לא ימצא הקורט דם
c. הש"ך מבאר שאין כל האברים שווים, ואין מדמים בטריפות זו לזו 
השו"ע פוסק - ריאה שהרגיש בה במשמוש היד שמחט בתוכה, אם שלימה היא נופחין אותה אם עולה בנפיחה כשרה, בין אם היא דקה או עבה בין אם נכנס דרך חודה או דרך קופה (פי' דרך צד העב); ואם היא חתוכה, טריפה; יש עליה קורט דם כנגד המחט בחוץ, טריפה, אפילו היא שלימה. הגה: ובזמן הזה יש להטריף כל ריאה שנמצא בה מחט, ואין דנין בה דין שלימה (ב"י בשם סמ"ק הגהות מיימוני פ"ז וא"ו הארוך ומהרא"י שער ל'), אם לא במקום הפסד מרובה אז יש להקל ולבדוק ע"י נפיחה.
[bookmark: _Toc235546442]מחט בסמפון הגדול (ס' יז') 
מבואר מהגמרא שאם נמצא מחט בסמפון הגדול, הרי היא כשרה, וכן פוסק השו"ע.
השו"ע פוסק - סעיף יז
מחט שנמצא בסמפונא רבה דריאה, כשרה. הגה: ואפילו בחתוכה, שלא נוכל לבדוק בנפיחה, יש להכשיר
[bookmark: _Toc235546443]סימן לז' 'דין אבעבועות בריאה'
[bookmark: _Toc235546444]בועה בריאה (ס' א')
כתוב בגמרא שאם נמצא בועות על הריאה, אפ' הם גדולים, ומלאים מים זכים או ליחה או מלאה רוח, כשרה.
נחלקו הראשונים אם נמצא בועה עם מים עכורים או ליחה סרוחה, האם היא כשרה או לא
1. הרי"ף והרמב"ם סוברים שהיא טריפה
2. הרשב"א הרא"ש מכשירים
השו"ע פוסק כמו הרי"ף, והרמ"א פוסק כמו הרשב"א

[bookmark: _Toc235546445]. בועה ישנה
הבאר היטב (סק' א') מביא הכנסת הגדולה שכותב שאם נמצא בועה ישנה, דהיינו שכשהטבח מעביר ידו, היא מתמסמסת, טריפה. וכן בועות שמתקלפות בקלות, והריאה נשארת שלמה, טריפה.      
השו"ע פוסק - ריאה שנמצאו בה אבעבועות אפילו הם גדולים הרבה, אם היו מלאים רוח או מים זכים או ליחה הנמשכת כדבש וכיוצא בו, או ליחה יבשה וקשה אפילו כאבן, הרי זו מותרת; ואם נמצאת בהם ליחה סרוחה או מים סרוחים או עכורים, הרי זו טריפה. הגה: ורבים מכשירים אפילו בעכורין וסרוחין (הרא"ש והר"ן והרשב"א וטור ומהרי"ל וע"ל סימן ל"ו ס"ז ע"פ), וכן המנהג להכשיר בועות בכל ענין[footnoteRef:24] אם אינן סמוכות. [24:  הש"ך (סק' א') כותב שאפ' שהרמ"א לעיל ס' לו' ס' ז' הטריף אם יש בו מים עכורים (אא"כ במקום הפסד מרובה), י"ל ששם יש חשש שהסמפונות נימוחו לכן הוא הטריף במים עכורים] 

[bookmark: _Toc235546446]סירכה תלויה על הבועה (ס' ב')
הראב"ד כותב שאם נמצא סירכה תלויה על בועה, הוי טריפה[footnoteRef:25], הרמ"א מוסיף שה"ה כל שני ריעותות כגון סירכה תלויה על גבשושית או במקום שמשמיע קול, וכותב הט"ז (סק' ג') דמכאן למדו כל הבודקים להטריף בכל מקום שיש תרתי לריעותא[footnoteRef:26]. [25:  הב"י מקשה למה טרף, הרי אפ' אם יש נקב מחמת סירכה, הרי מ"מ הוא נסתם על הדופן, ובכה"ג מבואר לקמן ס' לט' שהיא כשרה, ומיישב הבדק הבית דהנ"מ שכשר רק אם הסירכה סביך בבשר, הא לאו הכי, לא מהני סתימת הדופן, ומיירי בכך כאן]  [26:  שהרי בועה בפני עצמו אינו מטריף וכן סירכה תלויה בעצמה אינו מטריף, מ"מ בצירוף שניהם יחד, הטריף השו"ע, מוכרח שכשיש תרתי לריעותא הוי טריפה ] 

הט"ז (סק' ב') כותב שה"ה סירכה גמורה שיצאת מהבועה, שלא יועיל בכה"ג מיעוך כדעת הרמ"א, דהוי תרתי לריעותא, כיון שהרבה פוסקים סוברים שלא מהני בדיקה מיעוך[footnoteRef:27]. אמנם יש דברים שאינם ריעותא כלל, כגון בין האונות מחציים ולמטה, ואם יש בה בועה שם, אפ' עם סירכה, כשרה[footnoteRef:28]. [27:  הפת"ש (סק' א') מביא נודע ביהודה שכותב ג"כ הכי שבסירכה תלויה, ויש תרתי בועות סמוכות, אפ' למ"ד המכשיר עם שי מים זכים, מ"מ בכה"ג חשיב תרתי לריעותא ולא יועיל אפ' מיעוך  ]  [28:  הט"ז (ס' לט') כותב שצריכה בדיקה מיעוך ומשמוש לרמ"א ] 

הפת"ש (סוף סק' א') מביא הגבעת שאול שכותב שאם נמצא סירכה עוברת ע"י מיעוך, אלא שהיא תלויה במקום שנקלף קצת מהעור, הוי תרתי לריעותא וטרף.
[bookmark: _Toc235546447]. בועה מלאה מים זכים אם סירכה תלויה
נחלקו הפוסקים במקרה של הראב"ד של סירכה תלויה על בועה, אם הבועה מלאה מים זכים, האם היא כשרה או לא
1. הר"ץ מכשיר כיון שהוא לא לקותא כלל (הנקודת הכסף נוטה להקל, פת"ש סק' א')
2. המהרש"ל והט"ז (סק' ג') מטריפים דחשיב תרתי לריעותא
[bookmark: _Toc235546448]. בועה במים זכים וחילוף אונות
הפת"ש (סק' א') מביא הבית אפרים שכותב שאם נמצא בועה עם מים זכים, על אונה שהתחלפה צורתה (כגון האמצעית יותר גדולה מהתחתונה), לא הוי תרתי לריעותא. אמנם אם היה מים עכורים או סירכא תלויה, הוי תרתי לריעותא. 
[bookmark: _Toc235546449]. בועה דסמיכי במים זכים עם סירכא תלויה
הפת"ש (סק' א') מביא הנודע ביהודה שאם נמצא בועות דסמיכי במים זכים, וסירכא תלויה בהם, הוי תרתי לריעותא.
[bookmark: _Toc235546450]. בועה במים זכים עם סירכא עוברת במיעוך
הפת"ש (סק' א') מביא הנודע ביהודה שכותב שאם בועה במים זכים עם סירכא גמורה, הוי תרתי לריעותא ולא יועיל מיעוך ומשמוש לסירכא 
[bookmark: _Toc235546451]. סירכא היוצאת מבועה מכוסה בריאה 
הש"ך (סק' ה') כותב שאם מראה הבועה כמראה הריאה, אינו ריעותא, ולכן אפ' היא נמצאת על גבשושית או שאר ריעותא, כשרה 
הפת"ש (סק' א') מביא האחרונים שדנים באותה בועה המראה ריאה, האם הוי קצת לריעותא או אינו ריעותא כלל 
1. התב"ש סבור שאם נמצא בה סירכא תלויה כשרה, אבל אם נמצא בה סירכא גמורה, טריפה, ולא מהני מעוך ומשמוש 
2. החתם סופר סובר שהיא כשרה בכל אופן, דלא הוי בועה, אלא רק חיסרון מבפנים, ומה שהבשר קצת גבוהה, הוא מחמת המוגלא       
השו"ע פוסק - אם סירכא תלויה יוצאה מן הבועה, טריפה. הגה: וה"ה בועה העומדת במקום שאר ריעותא, אף על פי דכשר בלאו הכי כגון בגבשושית[footnoteRef:29] או במקום דמשמיע קול או שהבועה בעצמה משמעת קול, טריפה. (מצא כתוב).   [29:  הדרכ"מ כותב שאם יש מראה ריאה, כשרה, ומבאר הש"ך (סק' ה') שכוונתו שאם מראה הבועה עצמו הוא מראה ריאה, אע"ג שהיא עומדת במקום גבשושית, הריה י"א כשרה, כיון שהוא רק חסרון מבפנים] 

[bookmark: _Toc235546452]שני בועות סמוכות (סק' ג')
כתוב בגמרא שאם יש שני בועות סמוכות זו לזו, טריפה.
נחלקו הראשונים למה היא טריפה בסמוכות (ש"ך סק' ו') 
1. רש"י מפרש שהם סמוכות בוודאי מחמת נקב שמתחתיו שגרם לבועות אלו
2. הרמב"ם מפרש מפני שקרוב הדבר שיש בועה וא"א לבודקה
3. הרשב"א והר"ן מפרשים שכיון שהם סמוכות כ"א דוחקת את חברתה, וזה יגרום לנקב
[bookmark: _Toc235546453]. תרי בועות עם מים זכים
נחלקו הראשונים במקום שיש מים זכים בתרי בועות, האם היא כשרה או לא
1. הרא"ש כותב שהיא טריפה
2. הרשב"ם כותב שהיא כשרה 
השו"ע פוסק כמו הרא"ש, והרמ"א מביא הרשב"ם ותולה הדבר לפי מנהג המקום או במקום הפסד ושעה הדחק

[bookmark: _Toc235546454]. גדרי תרי בועות
התוס' כותבים ש'סמוכים' מקרי אם אין בניהם כשני חוטי שער, אחר ניפוח, וכן פוסק הרמ"א, אמנם המהרש"ל כותב שעד שיעור כקש בניהם הוי סמוך, כיון שאין אנו בקיאים. 
והדרכ"מ מביא 'מצאתי כתוב' שאפ' אם יש מרחק בניהם של שני חוטי שער, מ"מ איננה כשרה, אא"כ יש מראה ריאה בניהם, אבל אם יש מראה מוגלא בניהם, הרי היא טריפה.
הרמ"א מביא 'מצאתי כתוב' ששני בועות זה כנגד זה, כשרה אבל בועה כנגד טינרי טריפה, כיון שהטינרי הקשה מנקב הבועה, ואם בועה נמצא על החריץ (באונה עליונה) הוי כתרי בועה וטרף.
[bookmark: _Toc235546455]. בועה הנראית כשנים
הרא"ש כותב שאם יש בועה שנראית כשנים, בודקים אותה ע"י שנוקבים אותה, ואם שופכות למקום אחד, הרי היא אחת וכשרה, ואם לאו, הרי הם שנים וטריפה, וכן פוסק השו"ע. 
הש"ך (סק' ז') והט"ז (סק' ה') מביאים המהרי"ל דכשרה בשפכי, הנ"מ אם יש רק כיסא אחד, אבל אם יש שני כיסים, הרי היא טריפה בכל אופן דחיישנן לנקב (דלא כמחזיק בדק שמכשיר).
וטעם זה, כותב הש"ך, שלא יועיל כאן הבדיקה של השפכי כמו שמצאנו בדין כיס המרה ס' מב' ס' ה' האם מים עוברת בין שניהם או אם עולה בנפיחה, כיון שאם יש לכל אחד כיס בנפרד, יש חשש נקב בריאה. 
[bookmark: _Toc235546456]. דין טינרי
התוס' כותב שאם נמצא טינרי, דהיינו צמחים קשים, כשרה היא ואפ' שנים סמוכים, דהכי רביתייהו.
נחלקו הפוסקים האם בעינן שיהיה ליחה כדי שיהיה נקרא טינרי או לא
1. המהרש"ל כותב דבעינן שיהיה ליחה, דאם לאו הכי, הוי ליחה (ש"ך סק' ח')
2. הרמ"א בתשובה סובר שבין יש בה ליחה בין אין בה ליחה, הוי טינרי
3. הט"ז (סק' ו') כותב דבעינן דוקא שלא יהיה ליחה, דאם לאו הכי, לא הוי טינרי
המהר"י וויל כותב שה"ה אם נמצא מורסא בריאה, דהיינו שקרום הריאה מכסה אותה ואינה גבוה מהבשר, שאינה מטריפה כלל, ומבאר המהרש"ל טעמו דלא הוי בועה אלא הוא רק בליטה לחוץ (ואפ' יש בה מוגלא).
השו"ע פוסק - אם יש בה שתי אבעבועות סמוכות זו לזו, אסורה, אפילו מלאות מים זכים; ואם היא אחת ונראית כשתים, נוקבים אותה בא' מצדיה אם שופכות למקום אחד, אחת היא וכשרה; ואם לאו, שתים הם וטריפה, והני מילי כשיש בהם מוגלא או מים, אבל אם הם צמחים קשים, הגה: וה"ה מורסא שבריאה, דהיינו שקרום הריאה מכסה אותה ואינה גבוהה מבשר הריאה (מהרי"ו ושאר אחרונים), אף על גב דסמיכי אהדדי, כשרה. הגה: ולא מיקרי סמיכי אלא שאין ביניהם כשני חוטי שער לאחר שנפחו הריאה (תוספות והגהות אשירי וע"פ), והוא שיהיה במה שמפריש ביניהם מראה ריאה (מ"כ ובד"י בשם מהרא"ק), יש מכשירין אפילו תרי בועי דסמיכי, אם המים שבהם זכים, צלולים ומתוקים (רשב"ם וריב"ש ומרדכי וע"פ ומהרי"ו); ויש לילך בזה אחר המנהג (ד"ע דקדק במהרי"ל שכ"כ בשיפולי), או לפי ענין ההפסד ושעת הדחק. ובועי בשיפולי ריאה ובמים זכים, דינן כמו בסמיכי (ד"ע ממשמעות הפוסקים). בועה על חריץ וקמט, טריפה, דהוי כשני בועי דסמיכי (מ"כ). ב' בועות זה כנגד זה בין ב' אונות כשרה; אבל בועה נגד טינרא, כהאי גוונא, טריפה, דהטינרא קשה ומנקבת הבועה שכנגדה (מ"כ). בועי וטינרי סמוכים זה אצל זה, כשר (ד"ע).  
[bookmark: _Toc235546457]בועה בשיפולי הריאה (ס' ד')
בה"ג כותב שאם נמצא בועה בשיפולי הריאה, ואין בשר כל שהוא שמקיף בכל צד, הוי טריפה, וכותב הב"י שאם לא נמצא חוט בשר מקיף, יש לנפח טוב ולמשמש עד שיראה אולי כחוט השערה של בשר, וכן פוסק השו"ע.
נחלקו הפוסקים מה טעם הבה"ג לאסור
1. הט"ז (סק' י') מביא תוס' שמבאר שכיון שעומד בסוף האונה, סופו להיפסק ולינקב
2. הש"ך (סק' כא') מביא התרומה שמבאר דמתחזי כתרתי בועות דסמיכי 
נחלקו הפוסקים מה נקרא 'שיפולי' הריאה בעניינו 
1. המרדכי כותב היינו תחתיו האונה או האומה אבל לא בין באונות
2. המהר"י וויל כותב שכל מקום שיש חידוד מקרי שיפולי, כגון מקום חיתוך הריאה
[bookmark: _Toc235546458]. מראה חוט המקיף 
נחלקו הפוסקים האם בהיקף הבשר סביב הבועה צריך שיהיה לה מראה הריאה (ש"ך סק' כג')
1. הב"י כותב שצריך מראה הריאה ממש ולא מראה כשר של ריאה
2. ר' תנחום סובר דסגי במראות כשרות של הריאה
3. המהרש"ל סובר דלא בעינן כלל מראה ריאה באותו מקום היקף
[bookmark: _Toc235546459]. לא מצאו חוט מקיף ובודקים אחרים מצאו
השו"ת הרא"ש כותב שאפ' אם הבודקים ראשונים נפחו ולא מצאו חוט מקיף, אם אח"כ באו בודקים אחרים ונפחו אותה היטב ומשמשו בה בבקיאות, ומצאו חוט מקיף של בשר סביב הבועה, כשרה.
נחלקו האחרונים האם קי"ל כדברי השו"ת הרא"ש בהכחשה האם היה חוט מקיף
1. הב"ח כותב לפי מה דקי"ל נאבדה הריאה טריפה, ה"ה בכל הכחשה דהוי טרף כדעת המהרש"ל לגבי הכחשה בין המוכר לקונה האם היה סירכא כסדרן או לא[footnoteRef:30] [30:  הש"ך משיג על הב"ח דאינו דומה לדברי המהרש"ל, כיון שאינו מוכרח שיש הכחשה בניהם, ועוד שהש"ך כבר חלק על המהרש"ל בדין ויכוח בין המוכר לקונה   ] 

2. הש"ך (סק' כד') והט"ז (סק' יז') כותבים דלכ"ע כשרה, כיון שאין כאן הכחשה בהכרח, דאפשר שאחד כוחו יותר יפה בנפיחה, ועוד שהרא"ש כתב עוד טעם דדין בועה בשיפולי הוי חידוש, והבו דלא להוסיף עלה   
[bookmark: _Toc235546460]. בועה בשיפולי ולא הספיקו לנפחה ונאבדה
הפת"ש (סק' ד') מביא מחלוקת בריאה שמצאו בה בועה בשיפולי, ולא הספיקו לבודקה עד שנאבדה מה דינה
1. המהרי"ט סובר שהקילו לבדוק אם יש חוט מקיף, רק אם נראה שיהיה חוט מקיף, אבל אם לא נראה שום חוט בלי נפיחה, לא מקילים בבדיקה, ולכן היא טריפה בדין הנ"ל
2. הב"י והרמ"א סוברים שמקילים בבדיקה אפ' שלא נראה כלל שיש חוט מקיף 
[bookmark: _Toc235546461]. הכחשה בענין סירכות
השו"ת ר"י בן הרא"ש כותב לגבי ויכוח בין בודקים האם היה חוט מקיף, דאוקי תרי בהדי תרי, ובהמה שנשחטה היא בחזקת היתר עומדת.
נחלקו הפוסקים לפי חומרת הרמ"א שריאה שנאבדה, שנהגו להחמיר, האם ה"ה בהכחשה בודקים שיש להחמיר
1. הב"ח סובר שיש להחמיר לאסור הבהמה
2. הש"ך (סק' כד') מתיר כיון שמבואר בתשובה שם שיש עוד טעם להתיר, שחומרת של בועה בשיפולי הוא רק מנהג, והבו דלא להוסיף עלה, הט"ז (סק' יז') גם מתיר מטעם שאינו בהכרח הכחשה, כיון שצדקו הבודקים המתירים שאם היו נופחים טוב, היו רואים חוט מקיף 
השו"ע פוסק - אבעבוע שנמצא בשיפולי הריאה נוהגין לאסור, אם אין בשר כל שהוא מקיף בכל צד (ודוקא בועא, אבל טינרא כשר בשפולי ריאה) (דעת עצמו ומהר"י והג"מ); ושיפולי היינו תחתית האומא או האונא, אבל לא החתוכים שבין אונא לאונא. הגה: וי"א דבכל מקום שיש שם חידוד מקרי שפולי ריאה, (מהרי"ו וסמ"ק וכל בו) ולכן יש להטריף אפילו למעלה במקום שהריאה דבוקה לשדרה אם הוא נגד חתוך האונא שעדיין הריאה שם חדה, נקרא שפולי; אבל נגד האומה כשר דלא הוי שפולי, דשם הריאה רחבה (בבדיקות), ויש לילך בזה אחר המנהג. ואם אין חוט בשר מקיף, נופחין אותה וממשמשין לצד בועה אם על ידי כך חוט בשר מקיף, כשרה (בית יוסף), והוא [שיהא] בהיקף מבשר מראה ריאה; (בד"י בשם מהרא"ק) ואם לא היה בהיקף מראה בשר, ובאו אחר כך בודקים ומומחים ונפחוה ומשמשו בה ועל ידי בקיאותן וכחן יפה שנפחו היטב ומשמשו בבקיאות עשו שהיה שם היקף בשר, כשר (ב"י סי' ל"ט בשם תשובת ריב"ן והרא"ש מעשה שהיה).     
[bookmark: _Toc235546462]בועה הניכרת מעבר לעבר (ס' ה')
המרדכי כותב שבועה שניכרת מעבר לעבר, אע"ג דלא שפיכי, כשרה.
המהר"י וויל סובר דהנ"מ שלא נמצא במקום הסמפונות, דאם נמצא במקום הסמפונות, דהיינו ב' אצבעות מן השיפולי בדקה, וד' בגסות, טריפה. ודוקא דשפכי להדדי, אבל אם לא שפכי להדדי, והדרכ"מ מוסיף אפ' שהם עכורים וסרוחים[footnoteRef:31], כשרה. [31:  הש"ך (סק' ל') כותב שאפ' שהרמ"א החמיר לעיל ס' לו' ס' ז' לענין בועות שרק במקום הפסד גדול, מותר אפ' שהמים עכורים, יש לחלק ששם יש חשש שנפגמו הסמפונות, משא"כ שאין חשש מצד הסמפונות, לכן מותר אפ' שהמים עכורים] 

נחלקו הפוסקים אם הבועה מלאה מים זכים, האם היא כשרה או לא
1. המהר"י וויל סובר שאפ' שהיא מלאים מים זכים, היא טריפה[footnoteRef:32]  [32:  הט"ז תמה על הרמ"א שפסק כוותיה, דלעיל לענין סמוכים הרמ"א מיקל אפ' שהוא טריפה מדינא דגמרא, ואילו כאן הפסול הוא רק מנהג, והרמ"א מחמיר, ונשאר בצ"ע, מאידך הש"ך (סק' כח') מוכיח שזו טריפה מדינא דגמרא  ] 

2. המהרש"ל מיקל ע"י בדיקה, במקום הפסד מרובה (מובא בש"ך סק' כח')
3. הט"ז (סק' יד') מכשיר 
הרמ"א פוסק כמו המהר"י וויל 

[bookmark: _Toc235546463]. בועה מתחת לורדא
המהר"י וויל כותב שאם הבועה נמצאת מתחת לורדא, במקום הדק ויש שם סמפון, הרי היא טריפה, וכן פוסק הרמ"א.
המהרש"ל (מובא בט"ז סק' טו') חולק וסובר שכיון שהורדא אינה מטרפת כלל לפי הרבה פוסקים, ולכן אין להחמיר בה יותר משאר האונות, אמנם הט"ז מיישב שאין כוונת המהר"י וויל להחמיר בה יותר משאר אונות, אלא רק לבאר במציאות שבמקום הדק שלה יש סימפון, ולכן זה פוסל שם.
[bookmark: _Toc235546464]. טינרי הניכרת מעבר לעבר
נחלקו הפוסקים בטינרי שניכר מעבר לעבר, האם היא כשרה או לא
1. הבדיקות ישנים כותב שדינה כבועה דטריפה
2. המהרש"ל והט"ז (סק' טז') סוברים שלא שייך טריפה בטינרי (דהרי אפ' פסולים ממש של הגמרא, מ"מ לא מצאנו לגבי טינרי, כ"ש כאן שהוא רק פסול מחמת מנהג, דודאי דקיל טפי)
הרמ"א פוסק כמו הבדיקות ישנים, הש"ך מיקל

השו"ע פוסק - בועה בריאה וניכרת בעבר אחר, אף על גב דלא שפכי אהדדי, כשרה. הגה: והוא דלא קיימי במקום סמפונות, אבל אי קיימי במקום סמפונות דהיינו ב' אצבעות מן השפולי בדקה וד' בגסה, נהגו להטריף (מהרי"ו ועיין ס"ק כ"ג), ואין לשנות, ואפילו מים זכים בבועה (מהרי"ק שורש ל"ו וד"ע); ודוקא דשפכי להדדי, אבל אי לא שפכי להדדי, כשר (מהרי"ו שם) אפילו בעכורים וסרוחים (ד"ע וכ"פ הפו'). בועה שהיא תחת הורדא במקום הדק, ויש שם סמפון, טריפה, דניכרת מעבר לעבר (מ"כ ומהרי"ו). טינרי הניכרת מעבר לעבר, דינה כבועות (בדיקות ישנים), וע"ל סימן מ"ב איזהו מקרי שופכת להדדי.
[bookmark: _Toc235546465]בועה עם נקב (ס' ו')
כתוב בגמרא בועה שנמצא בה נקב, במקום שהטבח אינו ממשמש, ולא ידוע האם ניקב לפני או אחרי שחיטה, טריפה, אבל אם הוא במקום שממשמש הטבח, כשרה, דתולים שנהיה ע"י משמוש היד, וכן פוסק השו"ע.
הש"ך (סק' לה') כותב שלא שייך דין הקפה בבועות, כיון שהם עשויות להשתנות 
השו"ע פוסק - אבעבוע שנמצא בו נקב היכא דלא ממשמש ידא דטבחא, ואינו יודע אם נקב מחיים או לאחר מיתה, טריפה.
[bookmark: _Toc235546466]בועה שאר אברים (ס' ז')
השו"ע פוסק - בועה או סירכא שנמצאו בקנה הלב או בכל מקום חוץ מהריאה, כשרה[footnoteRef:33] (אורחות חיים).    [33:  אמנם עיין בש"ך ס' מב' סק' כג' שמביא המהרש"ל שסובר שיש דין סירכא בכל האברים, והפת"ש שם סק' א' בשם בחוות יאיר כותב דבדקין לכ"ע לא שייך טריפה של סירכא] 

[bookmark: _Toc235546467]סימן לח' 'מראות הריאה'
[bookmark: _Toc235546468]מראות הפסולות בריאה (ס' א')
השו"ע פוסק - ריאה שנמצא בה (אפילו) כל שהוא שחור כדיו, או שהוא (דומה) למראה הבשר, או שהיא ירוקה אמריל"ו בלע"ז (ובלשון אשכנז קורין גע"ל), בין שהיא כמראה חלמון ביצה בין שהיא כמראה כרכום בין שהיא כמראה כשותא, טריפה; וכן אם היא כמראה הבקעת, שהיא לבנה כבקעת (רש"י), אסורה; ויש מי שאומר דהיינו שהיא כעין חריות של דקל (רמב"ם). הגה: וי"א דאף אם היא כלובן ביצה[footnoteRef:34], טריפה (מהרי"ו), והכי נהוג. [34:  אחר בישול (ש"ך סק' ג') דבלי בישול הוי רק זהרורית בעלמא (אמנם בפת"ש מביא החתם סופר שזהרורית בעלמא, הוי טריפה)] 

[bookmark: _Toc235546469]אחר נפיחה קובע מראות הפסולות (ס' ב')
הגאונים כותבים שכל מראות הפסולות בריאה, הם נקבעים דוקא אחרי שנפחו הריאה, דאם הם חוזרות למראה הריאה אחר נפיחה, כשרה 
נחלקו האחרונים האם בעינן שהיא תחזור למראה ריאה ממש או דסגי לחזור למראות הכשרות
1. המהרש"ל והט"ז (סק' ב') סוברים שצריך לחזור למראה ריאה ממש כדי להכשיר
2. הש"ך (סק' ד') סובר דסגי לחזור למראות הכשרים
השו"ע פוסק - כל אלו המראות אינם פוסלות עד שנופחים אותה וממרס בה בידו, אם נשתנית למראה המותר, מותרת; ואם עמדה בעינה, אסורה (כל הפוסקים לאפוקי ר"י בתוס'). 
[bookmark: _Toc235546470]שינוי מראה מחמת מוגלא (ס' ג')
השו"ע פוסק - יש מי שאומר שאין מראות הללו פוסלות אלא כשהשינוי בעור מחמתו, ולא מחמת מוגלא שבתוכו (ר"ן). הגה: וכן אם בא השנוי מראה מכח שער שחור או דם נצרר המונח בריאה, כשר (מצא כתוב בשם ר"י מולין).
[bookmark: _Toc235546471]מראות הכשרות בריאה (ס' ד')
כתוב בגמרא כל סוגי המראות הכשרות בריאה ככחול או כירוק ככרתי או כמראה הכבד או אדומה 
נחלקו האחרונים האם הם כשרים כמות שהם או דבעי בדיקה (ש"ך סק' ז')
1. הר"ץ סובר דבעי נפיחה ולבדוק אם קצת מתלבן
2. המהר"ם בבדק הבית סובר דכשרים כמות שהם
[bookmark: _Toc235546472]. מראה אדומה ויש מכה בדופן
נחלקו הפוסקים במקום שנמצא מראה אדום בריאה, וכנגדה בדופן נמצא מכה, האם היא כשרה או לא
1. המהרש"ל מתיר (ש"ך סק' ח')
2. המהר"ם מרוטנבורג מטריף, וצריך לבדוק תמיד אם יש מכה, בנמצא מראה אדום
נחלקו האחרונים במקרה שיש מכה, וע"י נפיחה, חוזר הריאה למראיתה, האם היא כשרה או לא
a. הר"ץ מטריף
b. הש"ך (סק' ט') מכשיר  
הרמ"א פוסק כמו המהר"ם מרוטנבורג  

[bookmark: _Toc235546473]. ריאה עם קמט וחיסרון 
הפת"ש (סק' ג') דן בריאה שנמצא קמט וחיסרון בריאה, וע"י נפיחה נעלם הקמט, אמנם מצאו מכה כנגד אותו קמט, האם היא כשרה או לא
1. הב"ח בתשובה מטריף
2. הגבעת שאול מכשיר  
השו"ע פוסק - אם אינה שחורה כדיו אלא כמראה הכחול (שקורין בלשון אשכנז בלא"ה ודומה לרקיע) (מהרי"ו), או ירוקה ככרתי, או שהיא כמראה הכבד, (או כמראה הטחול) (ב"י ובד"י בשם מהרא"ק) או שהיא אדומה אפילו בתכלית האודם כשרה, אפילו היא כולה כך. הגה: וי"א אם יש מכה בדופן נגד הריאה האדומה, טריפה, וצריך לבדוק אחר זה (טור) והכי נהוג. וכן אם יש בה הרבה גוונים מאלו המראות הכשרות, כשרה.
[bookmark: _Toc235546474]קליפות בריאה (ס' ה')
השו"ע פוסק - יש בה קליפות כמו נתק והיא שלימה, כשרה (גמרא).
[bookmark: _Toc235546475]סימן לט' 'דיני סירכות' 
[bookmark: _Toc235546476]חובת בדיקת הריאה (ס' א')
מבואר בגמרא דמדינא אין חובה לבדוק שום טריפות של הבהמה, כיון שרובם כשרות
אמנם הראשונים כותבים שיש לבדוק ריאה מסירכות, כיון שהם מצויות, והרשב"א כותב שכל הפורץ גדר לאכול בלי בדיקת ריאה, ישכנו נחש, וכותב הש"ך (סק' ד') שבדיקה זו היא מדרבנן[footnoteRef:35] (ונפק"מ לנאבדה הריאה) [35:  הפמ"ג תמה על הש"ך מה קמ"ל הרי הרמ"א כותב כן מפורש בסעיף יז'] 

[bookmark: _Toc235546477]. בדיקת נפיחה בכל ריאה
נמצא כמה מנהגים בראשונים האם צריך לבדוק כל ריאה ע"י נפיחה, לברר שאין בה חשש טריפה
1. הרמב"ם (שחיטה פ"יא ה"יא) כותב יש מקומות שנופחין הריאה שמא יש בה נקב, ורוב המקומות אין נופחין שהרי לא נולד דבר שגורם לחשש, ומעולם לא נפחנו ריאה בספרד ובמערב אלא אם נולד לנו דבר שחוששים לו.
2. הגהות שערי דורא כותב שנהגו לבדוק כל ריאה ע"י נפיחה[footnoteRef:36]  [36:  הט"ז (סק' א') מקשה סתירה בדברי בה"ג האם יש חובה בדיקה נפיחה, ומיישב שצריך לבדוק כל ריאה, אלא שהיא לא לעיכובא, שאם נאבדה הריאה לפני הנפיחה, כשרה, אבל אם נולד ריעותא כל שהוא, הבדיקה מחוייבת, ואם נאבדה לפני בדיקה, הרי היא ספק טריפה ולחומרא] 

השו"ע פוסק כמו הרמב"ם 
[bookmark: _Toc235546478]. בדיקת פנים ובדיקת חוץ
הכה"ח (אות יא) כותב שנהגו לעשות בדיקת פנים דהיינו 'בדיקה זו היינו שיכניס הבודק ידו לפנים בנחת וימשש בכל חלקי הריאה במיתון וישוב הדעת להרגיש אם אין בה חסר או חליף או סרכות וכל שאר טרפות התלויים בריאה ובודק זה צריך שיהיה מומחא לא מבעיא שצריך להיות בקי בכל דיני בדיקות הריאה אלא גם צריך שיהיה בקי ביד ובהרגשה ויודע כל צורת הריאה ומקומה ודרך הנחתה בתוך הבעל חי'.
עוד כותב הכה"ח (אות כא') 'אפי' במקומות דלא נהוג לנפוח מ"מ יש להוציא הריאה אחר בדיקת פנים כדי לבודקה במראית העין ויש גדולים שגזרו חרם על הבודקים שבמקומם ע"ז (שמ"ח), וכמדומה דכ"ה המנהג עתה בכל המקומות שאחר בדיקת פנים מוציאין הריאה לחוץ ולנופחה ולבדוק במראית העין מכל מיני טרפיות שאינם נרגשים בבדיקת פנים.
השו"ע פוסק - אין צריך לבדוק אחר שום טריפות מן הסתם, חוץ מן הריאה צריך לבדוק בבהמה וחיה אם יש בה סרכא (ריב"ש); וכל הפורץ גדר לאכול בלא בדיקה, ישכנו נחש. הגה: ונהגו גם כן לנפוח כל ריאה, אפילו לית בה ריעותא, (ש"ד); ובקצת מקומות מקילין שלא לנפחה רק אם היתה בה סרכא עוברת על ידי משמוש[footnoteRef:37], וכן עיקר. [37:  הפת"ש (סק' א') מביא גבעת שאול שכותב בטבח שע"י בדיקה תלש קצת מעור הריאה, ונמצא עליה סירכא, שהיא עברה ע"י משמוש, אלא שעכשיו אין אפשרות לבדוק ע"י נפיחה כיון שהוא קרע העור, ופסק להתיר ולסמוך על החזקת היתר ] 

[bookmark: _Toc235546479]נאבדה הריאה לפני בדיקה (ס' ב')
נחלקו הראשונים אם לא הספיק לבדוק הריאה, עד שלקחה אותה כלב או עכו"ם, האם הבהמה כשרה או לא 
1. רש"י הרמב"ם הרא"ש סוברים שהיא כשרה דיש לבהמה חזקת היתר אחר שחיטה
2. בה"ג והראב"ן כותבים להחמיר להטריף 
התרומה כותב שבגדיים וטלאים[footnoteRef:38] דלא שכיחי סירכות, נהגו להקל [38:  הש"ך (סק' ט') כותב שה"ה עגלים רכים אם נאבדו, יש להתיר (ע"פ ביאור השפת"ד למסקנת הש"ך)] 

השו"ע פוסק כמו רש"י, הרמ"א פוסק כמו בה"ג אא"כ במקום הפסד מרובה שיש להקל וכן פוסק כהתרומה

[bookmark: _Toc235546480]. טעם חומרת הרמ"א 
נחלקו האחרונים בטעמו של הרמ"א שהחמיר ולא סמך על החזקה שרוב בהמות כשרות
1. הש"ך (סק' ז') מבאר שכיון שחז"ל תיקנו לבדוק הריאה, נמצא שאם הדבר אינו מעכב, לא הועילו חכמים בתקנתם 
נפק"מ שאם בדקו הריאה ואח"כ נאבדה, ונתעורר אח"כ ספק, בכה"ג מעמידים אותה על חזקת בהמות כשרות
2. הט"ז (סק' כב') מבאר שרוב בהמות מצויות בהם סירכות, וע"פ רוב סירכות המטריפות
נפק"מ שאם בדקו הריאה ולא מצאו בה סירכות, ויש רק ספק על מקום אחד בלבד, ונאבדה, בכה"ג סומכים על החזקה שרוב בהמות כשרות
השו"ע פוסק - מי שקרע בטן הבהמה וקודם שתבדק הריאה בא חיה או נוכרי, ונטלה והלך לו[footnoteRef:39], הרי זו מותרת, ואין אומרים: שמא נקובה או סרוכה היתה. הגה: ויש מחמירין אם נאבדה הריאה (בה"ג וראב"ן), ואין להתיר רק במקום הפסד גדול או בגדיים וטלאים[footnoteRef:40] וחיות שאין סרכות מצויות בהם. (טור בשם בעה"ת). [39:  הש"ך (סק' ו') כותב שאם איבדה בכוונת הרי היא אסורה כמו בביטול במזיד ס' צט' ס' ו']  [40:  הש"ך (סק' ט') דן האם בעגלים רכים ג"כ מקילים, ומסקנתו להקל כמו גדיים (עם ביאור הפמ"ג)] 

[bookmark: _Toc235546481]עכו"ם שהוציא הריאה (ס' ג')
השו"ע פוסק - בא עובד כוכבים או ישראל והוציא הריאה קודם שתבדק והרי היא קיימת, נופחין אותה (רמב"ם).
נחלקו פוסקי אשכנז האם יכולים לסמוך על בדיקה זו או לא 
1. הט"ז (סק' ב') כותב שלפי הרמ"א ס' ד' שכותב דלא בקיאים בבדיקה נפיחת, ה"ה הכא שלא בקיאים
2. העבודת הגרשוני מיקל לסמוך על הבדיקה כאן בשעה הדחק, וכן מיקל התב"ש במקום הפסד מרובה
[bookmark: _Toc235546482]סירכה כסדרן או לא כסדרן (ס' ד')
נחלקו הראשונים מה הטעם שאם יש סירכה בריאה שהיא טריפה
1. רש"י סובר שאין סירכא בלי נקב
2. הרשב"א והר"ן סוברים שיש סירכא בלא נקב, אבל כיון שהיא עתידה להתפרק, סופה שיהיה בה נקב וכנקוב דמי מעכשיו
[bookmark: _Toc235546483]סירכה כסדרן
כתוב בגמרא שאם יש סירכה כסדרן, דהיינו שהיא מחוברת מאונה לאונה הסמוכה לה, הרי היא כשרה[footnoteRef:41] [41:  דעת ר"ח שאם יש חלון בסירכא, הוי טריפה] 

הראשונים מבארים כ"א לפי טעמו למה היא כשרה כשהסירכה היא כסדרן (ש"ך סק' י')
1. לפי רש"י כיון שהיא סמוכה לחברתה, הנקב נסתם
a. לתוס' נסתם ע"י הסירכה עצמה
b. לרשב"א נסתם ע"י דופן האונה הסמוכה
2. הראב"ד כותב שסירכה כזו מגיע מחמת דוחק רביצתה, ולא מחמת נקב
3. לפי הרשב"א כיון שהיא לא עתידה להתפרק, לא הוי כנקוב    
רוב הראשונים כותבים כמה תנאים להתיר סירכה כסדרן, והוא שיהיה הסירכה ממקום החיתוך למקום החיתוך, ואפ' יש בה פילוש (חלון), אבל מכל שאר מקומות בריאה, בין שיוצאת או מתחברת מגבה או משיפוליה או מחודיה[footnoteRef:42], הרי היא טריפה. [42:  ביאור 'חיתוך' 'חידוד' 'שיפוליה' ע"פ מה שביאר לנו הרב אדרעי, 'חיתוך' היינו כל המקום שאונות נוגעות אחת בשניה, (מושכבות זו לזו), 'חידוד' היינו בסוף האונה במקום החוד, 'שיפולי'  היינו מקום שמובדלים האונות ואינם דבקים זו לזו] 

[bookmark: _Toc235546484]. האם בעינן בדיקה בכסדרן
נחלקו הראשונים במקום שיש סירכה כסדרן, האם בעינן בדיקה[footnoteRef:43] או לא[footnoteRef:44] [43:  הט"ז (סק' ה') מביא דברי הטור שכל מקום שמוזכר בדיקה בנפיחה, היינו במים פושרים, והטעם כתב הרא"ש כדי שיהיה ניכר נקב כל שהוא או מחשש שמא ינקב הריאה כיון שהיא סמוכה מאוד לדופן, ומביא דברי הר"ן דבעינן להכניס כל הריאה במים פושרים כדי לבדוק   ]  [44:  הגר"א (אות יב') כותב שיסוד המחלוקת תלוי במחלוקת האם יש סירכא בלי נקב או לא, דלרש"י שסובר שיש נקב צריך לבדוק שהיא נסתמת היטב ולתוס' שאין נקב לא בעי בדיקה כלל] 

1. ר' האי גאון סובר דלא בעי בדיקה
2. הסמ"ג סובר דבעי בדיקה, וכיון שלא בקיאים בבדיקה, יש להטריף כל סירכה 
3. המהר"י וויל סובר שמעיקר האונות עד חציין לא בעי בדיקה, ואפ' יש חלון בסירכה
השו"ע פוסק כמו ר' הא' גאון, הרמ"א פוסק כמו המהר"י וויל 

הט"ז (סק' ו') מבאר שמה שנזכר בפוסקים שלא בקיאים בבדיקה נפיחה, אע"ג שמבואר ברמ"א שנהגנו בה האידנא, החילוק הוא, שבמקום שהסירכה עברה ע"י משמוש, ובעי בדיקה רק לחומרא, בכה"ג סומכים על הבדיקה, אבל במקום שלא עברה הסירכה והיא שלא כסדרן, בכה"ג לא סומכים על הבדיקה. 
[bookmark: _Toc235546485]. סירכא בין האונה לאומה
נחלקו האחרונים האם יש דין כסדרן בסירכא בין אונה לאומא 
1. ר"ת סובר שכל סירכא בין אונא לאומא, הוי טרף, דלאו רביתייהו
2. המהרש"ל והט"ז סוברים שאם יש חלון, היא טריפה 
3. הרמ"א וכן הש"ך (סק' יג') סוברים שהיא כשרה גם אם יש חלון בין אונה לאומה   
[bookmark: _Toc235546486]. סירכה כפולה
הב"י כותב שאם על הסירכה כסדרן יוצא ממנה עוד סירכה תלויה, הנקרא סירכה כפולה, כשרה 
נחלקו הפוסקים אם אותה סירכה תלויה מתחברת במקום אחר באותה אונה של הכסדרן 
1. הט"ז (סק' ט') כותב שהיא טריפה כיון שהיא סירכה חדשה
2. הש"ך (סק' יז') כותב שהיא כשרה כיון דעדיין הוי סירכה כסדרן 
[bookmark: _Toc235546487]קרום בין האונות
הראשונים כותבים שאם נמצא קרום בין האונות, כשרה, ומיקום הקרום הוא דוקא בין האונות או בין אונה לאומה, ולא בשאר מקומות, ולכן בכל שאר המקומות זה ודאי סירכא ולא קרום 
נחלקו הפוסקים באיזה ענין בהלכה הקרום עדיף מסירכא 
1. הב"י כותב שבקרום, אפ' אם נמצא בין חוד לחוד או משיפולי לשיפולי, כשרה 
2. הט"ז והש"ך (סק' טז') מבארים שבקרום הוא אפ' נמצא בכל מקום החיתוך (יותר מחציין למטה), היא כשרה[footnoteRef:45] אם אין חלון בחציין ולמעלה (ובחציין ולמטה כשר גם עם חלון, דלא גרע מסירכא) [45:  הט"ז הש"ך מבארים שהרמ"א שנקט שכשרה אם נמצא עד אמצעיתו, נקט כן כיון שהוא כשר בכל אופן, אפ' יש חלון, אבל אין הכי נמי שאם יש קרום בכל מקום החיתוך כשר אם אין חלון] 

נחלקו הפוסקים באיזה סוג קרום מיירי שכשר
1. הב"ח כותב דמשמע מהפוסקים דדוקא קרום דק כשרה אבל עבה דינה כסירכה
2. הב"י והש"ך (סק' יד') סוברים שאפ' עבה דינה כקרום
השו"ע פוסק - אונא הסרוכה לאונא או לאומה, בין סרוכה מעט בין סרוכה כולה, שלא כסדרן, טריפה; כסדרן, כשרה[footnoteRef:46] (ר"ן וחידושי רשב"א) אפי' בלא בדיקה (מיהו אם בדקוה ונמצא נקב שם טריפה) (ב"י); ואין נקרא כסדרן אלא בשתים זו אצל זו מחיתוך של זו לחיתוך של זו, ואפילו היא באלכסון ואפי' יש בה פלוש; אבל מגבה של זו לגבה של זו, או אפילו מחיתוך לגב או משיפולי לשיפולי או משיפולי לחתוך, או אפילו מחודה של זו לחודה של זו שאצלה, או אפילו מחודה של זו לחיתוך של זו שאצלה, נקרא: שלא כסדרן. הגה: וי"א דאפילו בכסדרן צריך בדיקה שאין נקב בריאה (סמ"ק), ומאחר שאין אנו בקיאין בבדיקה כל מקום דאיכא ריעותא יש להטריף כל סרכא (הגהות מיימוני וכל בו); וי"א להכשירה אם היא מעיקר האונות[footnoteRef:47] עד חציין (מהרי"ו), אפילו מפולש, וכן נוהגין להכשיר כי האי בכסדרן, וכן אם יש כמין קרום בין אונא לאונא או בין אומה לאונא כסדרן יוצא מעיקרו עד אמצעיתו אין להטריף, דדרך הוא להמצא כך ואין זה סרכא (סמ"ג והגמ"יי וסמ"ק וכל בו). ואין דרך קרום זה להמצא אלא בין אונא לאונא או בין אונא לאומה, אבל לא בשאר מקומות (ב"י וד"מ), ואם נמצא בשאר מקום אינו אלא סרכא. וכל מקום שהסרכא כשרה אף אם יש סרכא תלויה גם באותן סרכות, והוא נקרא סרכא כפולה, כשר (ב"י). [46:  הפת"ש (סק' ג') מביא ההר כרמל שמסיק שגם בעגלים יש דין כסדרן כשרה ]  [47:  הש"ך (סק' יב') מביא הבדק הבית שסובר שאפ' בכסדרן במקום החיתוך, אם נפרדו האונות עד שנראה הסירכה, דינה כשלא כסדרן, והש"ך דוחה דבריו שאין חילוק והיא כשרה ] 

[bookmark: _Toc235546488]ספק מיקום הסירכה (ס' ה') 
השו"ע פוסק - אם נסתפק אם היא בגב או בחיתוך[footnoteRef:48], וכשנופחים אותה הרבה נראה שהיא בחיתוך וכשאין נופחין אותה כל כך נראית הסרכא שהיא בחוץ, כשרה (רשב"א). [48:  הט"ז מבאר שהאי כשרה דסומכים על רוב בהמות כשרות] 

[bookmark: _Toc235546489]סירכה בורדא (ס' ו')
הראשונים כותבים שאם נמצא סירכה בורדא, בכל מקום שתהיה, הרי היא טריפה, הט"ז (סק' יא') מבאר הטעם כיון דהוי שלא כסדרן.
האורחות חיים כותב שה"ה לכל יתרת של אונה, דינה כהורדא, שכל סירכה מטריפה, אמנם כותב הש"ך (סק' יט') שאם היא בדרי דאונה הרי היא כשרה.  
המהר"י בן חביב כותב שאם הודרא כולה נדבקת בשורש שלה[footnoteRef:49] עם כיס שלה, הכי רביתייהו, והיא כשרה[footnoteRef:50], וכן פוסק הרמ"א.  [49:  הפת"ש (סק' ז') מביא הבית אפרים שכותב שאם יש ספק האם זה השורש שלה יש להחמיר]  [50:  הש"ך (סק' כ') מביא מהר"ם שסובר דלמ"ד אין סירכה בלי נקב, הרי היא טריפה, והש"ך חולק דההיתר כאן הוא דהכי רביתייהו] 

השו"ע פוסק - עינוניתא דוורדא, לכל מקום שתסרך, טריפה אפילו לכיס שלה, ואפילו כולה נדבקת בו; והוא הדין לכל יתרת דכל היכא דסרוכה, טריפה. הגה: מיהו אם הוורדא נדבקת למטה בשורש שלה עם הכיס שלה יש להכשיר, דהיינו רביתייהו (בית יוסף בשם רינ"ח).
[bookmark: _Toc235546490]סירכה הנסרכת לשאר חלקי הגוף (ס' ז')
הראשונים כותבים שאם הסירכה נסרכת לכל שאר חלקי הגוף (מחוץ מהאונות עצמם) בכל מקרה הרי היא טריפה, וכן פוסק השו"ע.
המרדכי כותב שאם האונה העליונה מימין, דבוקה לגמרי[footnoteRef:51] לגרגרת או אם האונות והאומות דבוקות לגמרי עד השומן מתחתיהם, הכי רביתייהו, וכשרה, וכן פוסק הרמ"א (והב"י חולק)  [51:  הש"ך (סק' כב') מביא שזו דעת הב"י שצריך שתהיה דבוקה לגמרי, אמנם יש מכשירים אפ' שאינה דבוקה לגמרי, כל שאין בה חלון דהיינו שסתום משני הצדדים] 

המהר"י וויל כותב שאם כל הריאה דבוקה לשדרה, כשרה, וכן פוסק הרמ"א, וכותב הש"ך (סק' כד') שהב"י מודה בכה"ג שהיא כשרה (הכה"ח סובר שגם בזה חולק השו"ע על הרמ"א) 
השו"ע פוסק - אם נסרכה האונא או האומה לגרגרת או לחזה, או לשמנונית הלב או לכיסו, או לטרפש הלב, או לטרפש הכבד, או לטרפש העינוניתא שהוא סוף טרפש הלב, או לרחם, או לא"ל מע"דא שקורין מול"יגא, או לסמפון היורד בין שתי הערוגות (ר"י ן' חביב וד"ע), או לקנה הלב, או לשמנונית הסמפונות, או לכבד, טריפה, ואפילו היא דבוקה לאחת ממקומות הללו בלי פילוש (שם ושאר אחרונים עב"י). הגה: ויש מקילין אם האונות העליונות הסמוכות בגרגרת דבוקות ממש בגרגרת ואין ביניהם חלוק כלל שיוכל להכניס אצבע ביניהם[footnoteRef:52] (מרדכי); וכן אם היו האונות או האומות דבוקים לגמרי מראשן עד סופן לשומן היורד בין האומות (שם ור"ב ור"ח); וכן אם היתה כל הריאה דבוקה בשדרה, כי אומרים שדרך רביתייהו בכך ואין זה סרכא (מהרי"ו). ואין להתיר כל זה בלא שאלת חכם ומומחה, מורה הוראות, ואין ללמוד ממקומות אלו לשאר מקומות שנסרכה שם הריאה, כי בשאר מקומות אין חלוק בין דבוק כולו או לאו (ד"ע מב"י). [52:  הש"ך (סק' כג') מבאר שכאן הרמ"א היקל כל שיכול להכניס אצבע ואילו בכל האונות דבוקות משמע שאפ' אם יכול להכניס אצבע הוי טריפה, וי"ל דהכי קים להו לגאונים דהכי רביתייהו] 

[bookmark: _Toc235546491]סירכה תלויה (ס' ח')
הרמב"ם והרא"ש כותבים שאם יוצאת סירכה מהאונה שהיא תלויה ואינה מחוברת בצד השני, כשרה[footnoteRef:53], והרשב"א כותב שאינה צריכה בדיקה. [53:  הבאר הגולה כותב 'דאפילו לדעת האומרים שאין סירכה בלא נקב, לפי שהסירכא הבאה מחמת נקב מחמת המשקה היוצא דרך הנקב הוא נעשה עב וחזק ונסרך אל המקום אשר יפגע בו, אבל סירכא התלויה אינה אלא התפשטות לחות הריאה ואינה באה ממקום הנקב, ולדעת התוספות לא חיישינן דלמא סרוכה היתה למקום אחר ונתפרקה דאם איתא באותה שעה היתה ניקבה'] 

אמנם הט"ז (סק' יב') כותב שלפי מנהג הרמ"א שממשמשים בסירכה ובעי בדיקה אח"כ, ה"ה הכא שצריך בדיקה, שהרי טעם אחד לשניהם שתולין שהוא ליחה בעלמא ולא סירכה, הש"ך כותב שלא צריך בדיקה (סק' מא')
[bookmark: _Toc235546492]. סירכא היוצא מטנרי
המהר"י וויל כותב שאם סירכא תלויה יצאת מטנרי, כשרה 
נחלקו האחרונים בסירכא היוצאת מטנרי שהיא דבוקה למקום אחר, האם היא כשרה או לא
1. הט"ז סובר שהיא טריפה דהוי תרתי לריעותא
2. הש"ך סובר שהיא כשרה 
השו"ע פוסק - סרכא היוצאת מהריאה והיא תלויה, שאינה דבוקה לשום מקום, כשרה ואינה צריכה בדיקה[footnoteRef:54]. הגה: וסרכא תלויה היוצאת מן הבועה, טריפה (בית יוסף בשם ראב"ד ורוקח ומהרי"ו); מטנרי, כשרה (מהרי"ו). [54:  הט"ז (סק' כג') מביא שמצא כתוב בסירכה התלויה בשיפולי האומה, ובסוף הסירכה הוא עב ותלוי כמין כפתור, שהיא כשרה דנראה שהוא רק התפשטות ליחה, אמנם הט"ז עצמו חולק וסובר שהיא טריפה דהוי בועה בשיפולי הריאה  ] 

[bookmark: _Toc235546493]סירכה ממקום למקום באותה אונה (ס' ט')
הכל בו כותב שסירכה שהיא יוצאת ממקום למקום באותה אונה, כשרה, הר' אברהם מפראג כותב דדוקא אם הסירכא אינה קצרה מהבשר, אבל אם היא לא עולה בנפיחה היטב כשאר הבשר הריאה, והבשר שמתחתיה מקמיט, הרי היא טריפה.
נחלקו הפוסקים האם דין זה מוסכם גם למ"ד אין סירכה בלא נקב
1. המהרש"ל סובר שדין זה הוא דוקא למ"ד יש סירכה בלא נקב, אבל לרש"י שאין סירכה בלא נקב, הרי היא טריפה, וכן מסכים עמו הט"ז (סק' יד') 
2. הש"ך (סק' כז') סובר שדין זה שייך גם לרש"י[footnoteRef:55] [55:  הבאר הגולה כותב הטעם 'לדעת התוס' כיון ששני ראשיה במקום אחד אינה עשויה להתפרק, ולדעת רש"י כיון שנדבקה באונה עצמה הא ודאי אינה סירכא אלא התפשטות לחות הריאה] 

נחלקו האחרונים בטעם דברי הר' אברהם מפראג 
1. הדרכ"מ מבאר משום דחשיב אטום כיון שאינה עולה בנפיחה
2. הר' אברהם מפראג מבאר מפני שסופה להתנתק 
הפת"ש מביא מחלוקת אם הורידו הסירכה ע"י משמוש, והקמט נשאר, שלכאורה מוכרח שאינו עתיד להתפשט ולהיקרע, האם היא כשרה או לא 
a. התבואות שור והפמ"ג כותבים שהיא טריפה 
b. הנודע ביהודה סובר שהיא מותרת אם עברה הסירכא ע"י מיעוך[footnoteRef:56] [56:  ודעת הנודע ביהודה היה נראה לו להתיר אם עברה הסירכא ע"י מיעוך אפ' שלא נשאר הקמט, מ"מ לא היקל למעשה] 

[bookmark: _Toc235546494]. סירכה תלויה שעולה בנפיחה או שיש מכה בדופן
הבדיקות ישנים כותבים שאם סירכה תלויה עולה בנפיחה או שיש מכה כנגדה בדופן, הרי היא טריפה דמוכח שיש נקב, וכן פוסק הרמ"א.
הפת"ש (סק' יא') כותב שבסירכא תלויה וכנגדה יש צלע שהיה שבר וחזר ונקשר, כל מקום הצלע הוי ריעותא וחשיב כמכה[footnoteRef:57]. [57:  אע"ג דלקמן הפת"ש מביא מהרי"ט שסובר שלא מקילים לתלות בכל הצלע דהוי מכה, הנ"מ להקל, אבל להחמיר חוששים שכל הצלע חשיב מכה ] 

הפת"ש (סק' י') מביא תפארת למשה שכותב שאם יוצאת סירכא תלויה בין אונה לאונה כסדרן, הוי טריפה. 
[bookmark: _Toc235546495]. סירכא העוברת במיעוך ויש מכה בדופן
הפת"ש (סק' יא') מביא הגבעת שאול כותב שאם עברה סירכא במיעוך, אפ' יש מכה בדופן, כשרה, מאידך הפת"ש (סק' כ"א') מביא התבואות שור שמחמיר שלא מהני מיעוך, והפמ"ג כותב שאין לגעור במקילים. 
[bookmark: _Toc235546496]. סירכה המתנתקת ע"י נפיחה
נחלקו האחרונים אם סירכה מתנתקת ע"י נפיחה, האם היא כשרה או לא (ש"ך סק' כט')
1. המהר"ם אלשקר מטריף דהוי כסירכה העוברת ע"י משמוש, שמנהגינו להטריף
2. הש"ך כותב שמשמע דלדידן שנוהגים במשמוש הסירכה, שהיא כשרה
[bookmark: _Toc235546497]. סירכא בין הערוגות
האחרונים דנים בדין סירכא הנמצאת בין הערוגות, האם טריפה או לא
1. המהרש"ל מחלק בין אם נמצא בין גג הערוגות, דטרף כיון דהוי סירכא על גבה ולא הוי כסדרן, לבין אם נמצא סירכא מחיתוך הערוגה לשומן היורד בין הערוגות או מחיתוך הערוגה לחיתוך הערוגה השניה (שהוא החלק הכנוס בין הערוגות שנמצא בניהם הקנה) שכשרה
2. הט"ז (סק' יד') סובר דלפי הרמ"א דבעי בדיקה בכסדרן ולא בקיאים, ה"ה הכא מיעוך ומשמוש, ואח"כ בדיקה נפיחה האם יבצבץ או לא   
השו"ע פוסק - סרכא שהיא ממקום למקום באונא או באומה עצמה, דינה כדין סרכא תלויה. הגה: ודוקא שאין הסרכא קצרה מבשר הריאה כשנופחין הריאה, אבל אם קצרה עד שמכח הסרכא הבשר שתחתיה מקמיט ואינו עולה בנפיחה היטב כשאר הריאה, טריפה[footnoteRef:58] (מהר"א מפראג ובדיקות האחרונים). וכל סרכא תלויה שעולה גם כן עם נפיחת הריאה, או שיש מכה בדופן כנגדה, טריפה (בדיקות ישנים).   [58:  הפת"ש (סק' ט') מביא הנודע ביהודה שכותב שהיה נראה לו שאם הסירכה עוברת ע"י משמוש, שמותרת, שמוכרח שהיא לא מעכבת מלהנשים, אלא שלא היקל למעשה, והפמ"ג כותב שיש להקל בכך במקום הפסד מרובה ] 

[bookmark: _Toc235546498]עובי הסירכה (ס' י')
השו"ע פוסק - כל מקום שאסרו סרוכת הריאה אין הפרש בין שתהא הסרכא דקה כחוט השערה בין שתהא עבה וחזקה ורחבה כגודל, ולא כאותם שממעכים ביד ואם נתמעכה תולין להקל, וכל הנוהג כן כאילו מאכיל טריפות לישראל (רשב"א).
הכה"ח (אות ריט' רנח') פוסק לנוהגין כפסק השו"ע אסור במישוש ומיעוך, וכן לספרדים שקבלו עליהם חומרות פסק הש"ע אסור לשנות.
[bookmark: _Toc235546499]בדיקת הגבהה ע"י אצבע (ס' יא')
השו"ע פוסק - יש מי שכתב שמכניס אצבעו תחת הסרכא ומגביה קצת[footnoteRef:59], אם נפסקה מחמת הגבהה כל שהוא, סרכא בת יומא היא וכשרה (כל בו), ואין להקל בכך אלא בבהמת ישראל ואין סומכין על קולא זו אלא בבודק כשר וירא את ה' מרבים (ב"י). [59:  הפת"ש (סק' יב') מביא בני חייא שכותב ששיעורו הוא שאינו מגביה האבר עמו, ואם מתנתק, הרי היא כשרה] 

[bookmark: _Toc235546500]. בדיקת נענוע הריאה
מובא בטור דעת ר' יעקב גאון שאם מנענע חזק הריאה ונפלה הסירכה, שהיא כשרה, אמנם כותב הב"י שלא נוהגים בסדיקה זו כי לא בקיאים, וכן מביא דבריו הש"ך (סק' לא')
[bookmark: _Toc235546501]להשקות הבהמה סמוך לשחיטה (ס' יב')
הכל בו כותב שטוב להשקות הבהמה סמוך לשחיטה, וטעמו, משום שאם הוא לא משקה אותה היא תהיה מלאה סירכות דקות וקשות (ויש ראשונים שביארו שהוא כדי שיהיה קל לפשוט העור של הבהמה, ש"ך סק' לב')
השו"ע פוסק - טוב להשקות הבהמה סמוך לשחיטה.
[bookmark: _Toc235546502]בדיקת פנים (ס' יג')
רבינו שמחה כותב שיש לבדוק בפנים של הבהמה אם אין בה סירכא, ואם כשהכניס ידו הבודק הרגיש שפירק סירכה, יש לבדוק אם ימצא הסירכה בדופן או בריאה, ובכה"ג הוי טריפה, אבל אם לא נמצא כלום, מוכרח שהוא ריר בעלמא, וכשרה.
הב"י כותב שאין להקל בכך רק לבהמת ישראל, ודוקא בבודק יראי שמים ביותר.
נחלקו האחרונים איך הבודק מכניס ידו בפנים, בזריזות או בנחת (ש"ך סק' טז')
1. השו"ע כותב שיכניס בזריזות 
2. המהרש"ל כותב שיכניס בנחת 
[bookmark: _Toc235546503]בדיקת ע"י מיעוך הסירכה
נחלקו הראשונים האם אפשר לבדוק האם הוא סירכה ע"י בדיקת משמוש ומיעוך בנחת בסירכה, שאם היא עוברת, מוכרח שהיא לא סירכה
1. הרשב"א כותב שאין להקל כלל במיעוך סירכה, והמיקל בכך, מאכיל טריפות לישראל
2. המהר"י וויל[footnoteRef:60] כותב שנהגו למעך ולמשמש בסירכה, ואם עוברת, מוכרח שהיא לא סירכה אלא רק ריר בעלמא, וכשרה [60:  המהרש"ל מביא עוד סיוע מדברי הרא"ש (חולין פ"ג ס' יד') שכותב וז"ל 'וכן נוהגין בארץ אשכנז דכל סירכא שהיא נתקת כשהטבח מכניס ידו בנחת לבדוק את הריאה אמרינן דלאו סירכא היא אלא ריר בעלמא שנתפשט מלחות הריאה וכשירה, והסירכא אם יפרוך אדם אותה כל היום בין אצבעותיו היא הולכת ומתחזקת', מוכרח שאם היא מתנתקת שהיא לא סירכה ] 

הש"ך (סק' לד') מביא בשם האחרונים[footnoteRef:61] שהיא כשרה דוקא עם בדיקה נפיחה האם הוא מבצבץ[footnoteRef:62]  [61:  כן מבואר ברמ"א ס' א']  [62:  הפת"ש (סק' יג') מביא חינוך בית יהודה שכותב שאם אין אפשרות לבדוק, כגון שהגוי עדה נקב לפי תומו, יש להקל, והשבות יעקב כותב שאם מיעכו בכח, אין להקל, וכן בנמצא עצם על הריאה דצריך נפיחה מדינא, אין להקל בלי נפיחה  ] 

השו"ע סתם דבריו (ומשמע דדעתו כהרשב"א, דבב"י מובא רק שיטתו), הרמ"א מביא שנהגו כמו המהר"י וויל 

[bookmark: _Toc235546504]מנהג הרמ"א בדין מיעוך הסירכה
נחלקו הפוסקים באיזה סוג סירכות מקילים להתיר אותם ע"י בדיקה מיעוך
1. מנהג עיר הרמ"א להקל בבדיקה זו בכל סוגי הסירכות
2. הרמ"א נראה לו שאין להקל בכך בסירכות האסורות מדינא דגמרא, כסירכות בורדא או שלא כסדרן
הב"ח כותב שנוהגין להתיר בכל ענין אפ' שלא במקום הפסד, הרמ"א כותב שיש לחוש לחומרא כדבריו אא"כ במקום הפסד גדול, הט"ז (סק' יח') כותב שאין למעך סירכא תלויה או שהוא על טינרי

[bookmark: _Toc235546505]. מיעוך שני צדדי הסירכא
הפת"ש (סק' יד') מביא התבואות שור שסובר שצריך למעך שני צדדי הסירכא ולא סגי למעך צד אחד (אמנם מהמהרש"ל משמע שאם מיעך באמצע ונחתכה הסירכא, סגי בהכי, משב"ז סק' יז')  
הפת"ש מביא בית אפרים, בבודק שהרגיש סירכא וניתק צד אחד, וכשהוציאו הריאה לא מצאו כלל הסירכא, והתיר במקום הפסד, אפ' שא"א לבדוק הסירכא משני הצדדים, כיון שהיא נחתכה לבד מהצד שני כשהוציא ואתה מוכרח דהוי ריר.
[bookmark: _Toc235546506]. מיעוך בגדיים וטלאים
הרמ"א מביא בשם הפוסקים שלא נהגו למעך ולמשמש[footnoteRef:63] בגדיים וטלאים ועגלים רכים, כיון שאצלם הסירכה היא רכה ולכן היא מתנתקת, אפ' שהיא סירכה אמתית. [63:  הפת"ש (סק' טו') מביא הגבעת שאול שכותב שה"ה שלא מהני בדיקה הגבהת אצבע, והפת"ש עצמו כותב שלא מצא כתוב כן בשאר הפוסקים] 

נחלקו הפוסקים עד מתי נקרא עגל רך 
1. הפר"ח סובר שכל שנקרא בלשון בני אדם 'עגל' סתם, הרי הוא כבר גדול (באר היטב סק' לא')
2. הש"ך (סק' לח') כותב שהוא תוך שנה שהוא יונק
הפת"ש (סק' טו') מביא פוסקים שדנים לשיטת הש"ך, אם הפסיק לינוק קצת האם סגי להיות עגל 
a. ההר הכרמל סובר שאם הפסיק מעת לעת לינוק, דינו כעגל גדול
b. הר' משה זאב סובר שדדוקא אם הפסיק שלשה ימים, הוי גדול
[bookmark: _Toc235546507]. מיעוך בכח ובדיקה נפיחה 
האחרונים דנים האם מותר לפרק סירכה בכח, ולבדוק ע"י נפיחה האם יש בה נקב או לא
1. המהרש"ל והט"ז (סק' יז') כותבים שאין לסמוך על הבדיקה נפיחה בסירכה גמורה, ולכן אין להוציא אותם בכח ולבדוק אותם
2. התפארת צבי (פת"ש סק' יד') מיישב מנהג לישראל לפרק סירכות בציפורן ולבדוק בנפיחה, והמחמיר קדוש יאמר לו 
[bookmark: _Toc235546508]. מיעוך במקום שיש מכה בדופן
הפת"ש (סק' כא') דן אם נמצא מכה כנגד מקום הסירכה, האם יש להקל למעך הסירכה להכשירה
1. השמלה חדשה מטריף
2. החתם סופר מכשיר 
השו"ע פוסק - יש מי שאומר שהבודק יכניס ידו בבהמה בזריזות בלא רפיון ידים, ואם נתפרקה שום סרכא כשמכניס הבודק ידו, מוציא הריאה לחוץ ובודקה, אם היא סרכא ימצא ראשה בריאה או בדופן; ואם לאו, רירא היא וכשרה; ואין להקל בכך אלא בבהמת ישראל ואין סומכין על קולא זו אלא בבודק כשר וירא את ה' מרבים. הגה: ויש מתירין למשמש בסרכות ולמעך בהם, ואומרים שסרכא אם ימעך אדם בה כל היום לא תנתק ולכן כל מקום שיתמעך תולין להקל; ואומרים שאינו סרכא אלא ריר בעלמא (מהרי"ו וכל בו), ואף ע"פ שהוא קולא גדולה כבר נהגו כל בני מדינות אלו ואין למחות בידם מאחר שיש להם על מה שיסמוכו; ומכל מקום צריך להיות הבודק ירא אלהים שיודע ליזהר למעך בנחת שלא ינתק בכח. ויש מקומות שאין נוהגין למעך ולמשמש בסרכות הורדא אם נסרכה למקום אחר, וכל מקום שתסרך טריפה (כך שמע וכן נראה מלשון הר"ד ן' חייא שבב"י); ויש מקומות שנהגו להקל גם בזה, ולי נראה כסברא הראשונה שלא למעך בורדא ובכל סרכות שהם שלא כסדרן, מאחר שסרכא שלא כסדרן טריפה מוזכר בגמרא ואין חולק עליו, אין לסמוך אדברי מקילין בענין המעוך והמשמושים (וכ"מ מלשון מהרי"ו שאין חלוק); אבל המנהג בעירנו למשמש ולמעך בכל הסרכות, ואין חילוק בין סרכא לסרכא; ונכון לחוש למה שכתבתי, אם לא בהפסד מרובה. עוד נהגו בעירנו להטריף כל סרכות גדיים וטלאים (מצא כתוב) ועגלים הרכים, ולא למעך בהם כלל, כי יש קבלה בזה להטריף כי הסרכא עדיין רכה ומתנתקת על ידי מיעוך.
[bookmark: _Toc235546509] הכחשה בין בודקי פנים (ס' יד')
השו"ע פוסק - בודק שהוציא ידו ואמר טריפה, ואח"כ הכניס אחר ידו ולא מצא טרפות, הראשון נאמן[footnoteRef:64] (שו"ת הרא"ש). [64:  הש"ך והט"ז מבארים שחוששים שמא השני הכניס ידו בכח והוא ניתק הסירכה, ולכן הוא לא מוצא אותה ] 

[bookmark: _Toc235546510]טבח שהטריף בלי לפתוח הטרפש (ס' טו')
השו"ע פוסק - טבח שהכניס ידו ואמר: טריפה, ואח"כ נתברר שלא נפתח הטרפש, ונמצא שהטבח לא נגע בריאה, ופתחו הטרפש ובדקוה ולא נמצא בה טרפות, מכשירין אותה[footnoteRef:65] (שו"ת הריב"ש). [65:  הט"ז (סק' כ) כותב דדוקא אם הבודק הראשון אמר שהיא טריפה בריאה, אבל אם לא פירש ב'ריאה', יש להטריף דחיישנן שהוא מצא טריפה במקום אחר כמו הכבד, אפ' שאין חובה לבדוק] 

[bookmark: _Toc235546511]הכחשה בסירכה כסדרן (ס' טז')
השו"ע פוסק - אמר הבודק שלא כסדרן היתה, ואחר מכחישו ואומר כסדרן היתה, מעמידין הבהמה בחזקת היתר[footnoteRef:66] (רשב"ץ).   [66:  הש"ך (סק' מ') מבאר דמיירי דוקא שבאו בבת אחת, דאם הגיע אחד לפני השני, והתקבלה עדותו, הרי הוא כשנים (אמנם דעת הריטב"א שרק בעדות אשה נאמר דין זה  שדינו כשנים), ושיבת ציון (פת"ש) כותב דמיירי בשניהם בודקים שמקבלים עדות שניהם, דאם לאו הכי, סומכים על הבודק אפ' שאחר מכחישו] 

[bookmark: _Toc235546512]ויכוח בין קונה למוכר (ס' יז')
הרשב"ץ כותב שאם יש ויכוח בין הקונה למוכר האם היה בה סירכה המטריפה, אם באו שניהם בבת אחת, אין כאן עדות, והרי היא כבהמה שנאבדה הריאה שהיא כשרה, וכן פוסק השו"ע.
נחלקו הפוסקים לפי דעתה רמ"א לעיל ס' ב' שפסק שאם נאבדה הריאה שנהגו להטריף, האם ה"ה הכא שיש להטריף
1. המהרש"ל והב"ח פוסקים דלדידן היא טריפה כמו בנאבדה
2. הט"ז (סק' כב') כותב שהיא כשרה גם לרמ"א, דדוקא בלא נבדקה כלל הריאה ונאבדה הוא שמטריפים, כיון שמצוי הרבה סירכות המטריפות, אבל כאן שנבדקה והיא כשרה בכל חוץ מסירכה אחת שיש ויכוח, אין יותר סיכוי שאותה סירכה היא טריפה יותר מכשרה
הש"ך (סק' מב') כותב ג"כ שהיא כשרה לכ"ע, דדוקא בלא נבדקה כלל הוא שמטריפים כיון שלא עשה כתקנת חז"ל והעמידו דבריהם לעיכובא, אבל כאן שנעשה תקנה חז"ל לבדוק, יש חזקת כשרות
[bookmark: _Toc235546513]. טבחי עכו"ם 
הרמ"א כותב שאם הניחו הריאה אצל הטבחי עכו"ם אין לחשוש שמא ניתקו סירכות, דבדיקת ריאות הוא מדרבנן וספיקא לקולא, אמנם אם הם רגילים בכך, יש לחוש אפ' בדיעבד, והש"ך (סק' מג') מבאר שאפ' שיש חזקת היתר, מ"מ חשיב הוא מזיד בכך ולכן קנסו אותו. 
השו"ע פוסק - הקונה ריאה ואמר שמצא בה סרכא במקום שהיא טריפה, והמוכר אומר שהיתה במקום שהיא כשרה, כיון שבאו שניהם בבת אחת לבית דין[footnoteRef:67] אין כאן עדות והרי זה כבהמה שנאבדה ריאה קודם שנבדקה. הגה: וכן במקומות ששוחטין אצל עובד כוכבים, והניחו הבהמות אצל עובד כוכבים בין שחיטה לבדיקה, אין חוששין שמא העובד כוכבים הכניס ידו ונתק הסרכות, דבדיקת ריאה דרבנן וספיקא להקל (רשב"א סימן רצ"ח /רנ"ח/). מיהו אם טבחים עובדי כוכבים רגילין לעשות כך, יש לחוש אפילו בדיעבד; ולכתחלה יש ליזהר בכל ענין. [67:  הפת"ש (סק' יז') כותב דלאו דוקא לבית דין, ה"ה הגיע ליחיד] 

[bookmark: _Toc235546514]ריאה שניקבה בגב האונות (ס' יח') 
כתוב בגמרא שאם הריאה ניקבה במקום חיתוך האונות בגב האונה כנגד הדופן, והדופן סותמתה, הרי היא כשרה 
נחלקו הראשונים לאיפה נסרכה הסירכה בדופן כדי להתיר
1. הרמב"ם סובר שכל שהיא סרוכה לבשר ואפ' גם על הצלעות, היא כשרה
2. הרא"ש סובר דוקא אם סרוכה לבשר אבל אם סרוכה גם על הצלעות, היא טריפה
השו"ע פוסק כמו הרמב"ם

הרא"ש כותב לגבי המקום שעד אליו, אם יש סירכה היא כשרה, והוא בכל השלם עד הערוגה, ועד החוט שממנו מנקרים, שמכאן ואילך נקרא חזה, וטרף אם נסרך לשם.  
[bookmark: _Toc235546515]. סירכה התלויה בבשר הצלע
הפת"ש (סק' יט') מביא הרדב"ז (ח"א ס' שכח') שכותב שאם הסירכה דבוקה על הצלע במקום שיש בשר עליו (ולא סתם קרום), נקרא על הבשר והיא כשרה.
[bookmark: _Toc235546516]. סירכא העוברת במיעוך ויש מכה בדופן
הפת"ש (סק' יא') מביא הגבעת שאול כותב שאם עברה סירכא במיעוך, אפ' יש מכה בדופן, כשרה, מאידך הפת"ש (סק' כ"א') מביא התבואות שור שמחמיר שלא מהני מיעוך, והפמ"ג כותב שאין לגעור במקילים. 
[bookmark: _Toc235546517]. מנהג הרמ"א 
הרמ"א כותב שלא נהגו בכל ארצות האלו, בקולות אלו של נקב לכיוון הגב, ולכן מכאן ואילך הוא לא כתב כלל על דברי השו"ע, כיון שהוא לא להלכה.
הש"ך (סק' מו') כותב לסיכום דיני סירכות וז"ל 'כל סירכות שבעולם נוהגין למעך ולבדוק אח"כ אם עולה בנפיחה, חוץ מכסדרן דהיינו מחיתוך לחיתוך למטה מחציין לצד עיקרן, וסירכא תלויה, ודבוקה בגרגרת או בסמפון השומן או בשדרה, וכן אם הורדא נדבקת למטה בשורש שלה, כל אלו כשרים בלא מיעוך ובלא שום בדיקה מטעם דהיינו רביתייהו'.
[bookmark: _Toc235546518]. עצם הנמצא על הריאה
נחלקו האחרונים אם נמצא עצם מונח על הריאה האם הוי טריפה או לא (פת"ש סק' כא')  
1. הט"ז (סק' כג') סובר שהיא טריפה, כיון שיש חשש נקב כנמצא מחט בריאה, ואנן לא בקיאים בבדיקה
2. השבות יעקב מתיר במקום הפסד מרובה 
3. הפר"ח והמקום שמואל מתירים
ההר הכרמל כותב שאם נמצא העצם תחוב באחד הקרומים, כיון דחזינן שהעצם ניקב כבר קרום אחד, חוששים לכ"ע לנקב וטריפה כיון דלא בקיאים בבדיקה, ואפ' במקום הפסד מרובה   
השו"ע פוסק - ריאה שניקבה במקום חיתוך האונות בגב האונא כנגד הדופן, ודופן סותמתה בסרכא בבשר שבין הצלעות או בבשר ובעצם, כשרה; אבל אם היא סרוכה לעצם לבדו, טריפה. וכן הדין בכל השלם שכנגד האונות למעלה עד הערוגה, כשרה, מפני שהמקום צר ונדחקת לדופן והוא סותמו; ונקרא דופן עד החוט שמנקרים מהחזה, ומשם ואילך נקרא חזה ואם נסרכה שם, טריפה, ואם נסרכה על גבי חוט שבחזה, דינו כאלו נסרכה בחזה וטריפה. הגה: ולדידן אין נפקותא בחילוקים אלו, גם בכל החילוקים אשר יתבארו עד סוף הסימן, כי כבר נהגו באלו הארצות להטריף הכל ואין לשנות, כי מנהג קדמונים הוא באשכנז וצרפת שאנו מבני בניהם; ולכן אין להכשיר שום סרכא בריאה, אם לא ב' אונות הסרוכות בכסדרן למטה מחציין לצד עיקרן, והוא הדין אונה באומה בכסדרה כי האי גוונא; וכבר נתבאר שנהגו להקל בסרכא המתנתקת על ידי מעוך ומשמוש.    
[bookmark: _Toc235546519]נקב כנגד האונות (ס' יט')
 השו"ע פוסק - ודוקא כנגד האונות הוא דמכשרינן, אבל שלא כנגד האונות טריפה (עיטור).
[bookmark: _Toc235546520]נקב בפנים או בשיפולי (ס' כ')
השו"ע פוסק - הא דמכשרינן, דוקא כשהנקב כנגד הדופן, אבל אם ניקבה מבפנים או אפילו בשיפולי ריאה, וסרכא יוצאת משם לדופן, טריפה (רא"ש); ואם סרכא יוצאת משיפולי אונא ומתפשטת על גב האונא ונסרכת לדופן, אם רוב הסרכא היא בגב האונא כשרה; ואם לאו, טריפה (ב"י ע"פ העיטור).
[bookmark: _Toc235546521]. סירכא תלויה שתלוי בה כמין כפתור
נחלקו האחרונים בסירכא תלויה בשיפולי ריאה, ובסוף הסירכא כמין כפתור מלא מוגלא, מה דינו
1. הט"ז (סק' כג') מטריף דהוי בועה בשיפולי
2. הנקודת הכסף מתיר דאינו ברור בועה, ועוד דבועה בשיפולי הוי חומרא  
[bookmark: _Toc235546522]סירכה כנגד האומה (ס' כא')
השו"ע פוסק - אם סרכא עולה מן האונה לדופן שבצד האומה, טריפה (רא"ש); ואם סרכא עולה מאונא לדופן שכנגד האונא ולדופן שכנגד האומה, אזלינן בתר רובא (ב"י ע"פ העיטור).
[bookmark: _Toc235546523]אומה סרוכה לדופן (ס' כב')
השו"ע פוסק - אם האומה סרוכה לדופן, אם יש מכה בדופן, כשרה ואינה צריכה בדיקה; ואם אין מכה בדופן, טריפה ולא מהניא לה בדיקה. ודוקא בסרוכה לדופן מכשירין ע"י מכה (גמרא), אבל אם סרוכה לשאר מקומות, כגון: חזה וגרגרת ושמנונית הלב וטרפש וכיוצא בהן, אף על פי שיש בהן מכה, טריפה ולא מהני לה בדיקה (רמב"ם).
[bookmark: _Toc235546524]סוג המכה לתלות בה (ס' כג')
השו"ע פוסק - מכה זו שאמרו, היינו שיש בדופן כעין נגע; אבל אם יש בהרות שחורות בלבד, אינו סימן מכה ממש. ואם נשבר הצלע, אף על פי שחזר ונקשר, קרינן ביה, שפיר, מכה (רא"ש).
הפת"ש (סק' כג') מביא מהרי"ט שכותב שתולים בצלע שנשבר, דוקא אם הסירכה תלויה באותו מקום השבר, ודלא כאותם שוחטים שתולים בה אפ' שהסירכה אינה מחוברת באותו מקום, דאומרים שכל הצלע בחזקת ריעותא.
[bookmark: _Toc235546525]ריאה דבוקה בדופן (ס' כד')
השו"ע פוסק - אם כל הריאה דבוקה לדופן, אם אין מכה בדופן טריפה ולא מהני לה בדיקה, אפילו אם דבוקה כולה בלא שום פילוש, ויש מי שכתב שהמתירה בר נדוי הוא והכלים אסורים (רשב"ץ)
[bookmark: _Toc235546526]אומה ואונה שנסרכו (ס' כה')
השו"ע פוסק - אם האומה והאונא נסרכו בסרכא אחת לדופן, אם רוב הסרכא מהאונא כשרה; ואם רובה מהאומה, טריפה, אם אין מכה בדופן. וכן אונא הסרוכה בסרכא אחת לחזה ולדופן, אזלינן בתר רובא. וכן אומה הסרוכה בסרכא אחת לדופן שיש בו מכה, והסרכה במכה וחוצה לה, אם רובה במכה, כשרה[footnoteRef:68]; ואם לאו, טריפה. וכן אם נסרכה האומה בסרכא אחת לטרפש ולמכה שבדופן, אם רובה במכה שבדופן, כשרה; ואם לאו, טריפה (עיטור). הגה: ריאה שנמצא עליה כמו כיסוי חלב, והוא בשר בלוי, קולפין אותו מעליה ואם הריאה תחתיו שלם ויפה, כשר; מיהו צריך לבדוק הריאה בנפיחה (ב"י ס"ס ל"ח בשם רוקח). [68:  הפת"ש (סק' כה') מביא מהרי"ט שנהגו להקל עוד יותר, שאם המכה היא באמצע הסירכה, אפ' שהיא מתפשטת בחוצה לה מכל הצדדים, מ"מ כיון שבכל צד בפני עצמו אין רוב, הרי היא כשרה, שאפשר לסירכה שתתפשט קצת החוצה, ובכל צד אין רוב] 

[bookmark: _Toc235546527]ריאה מכוסה בבשר בלוי
הרוקח כותב שאם נמצא ריאה מכוסה במין חלב והוא בשר בלוי, קולפין אותו, ואם הריאה מתחתיו יפה, כשר אלא שצריך בדיקה בנפיחה
נחלקו הפוסקים אם קילף ונמצא צלקת מתחתיו, האם היא כשרה או לא (ט"ז סק' כד')
1. מורה אחד פסק להטריף, דמשמע מהרוקח דבעינן שיהיה מראה ריאה ממש מתחת אותו בשר בלוי, ואם לאו, הרי היא טריפה
2. הט"ז (סק' כד') פוסק שהיא כשרה, שהרוקח התכוון רק לחדש שלא נחשוד שהוא שינוי מראה בריאה מחמת אותו בשר בלוי, אמנם אפ' אם לא נמצא מתחתיו מראה ריאה ממש, היא כשרה, דאין לנו לחדש טריפות מדעתינו 
הפת"ש (סק' כו') מביא הבית אפרים שכותב בריאה שמזיע קצת טיפין ומראיתם אדומים כדם, וכשמקנחים חוזר להזיע, דודאי דהוי טריפה (דלא כהלבושי שרד שהסתפק בענין)
[bookmark: _Toc235546528]סימן מא' 'טריפות הכבד'
[bookmark: _Toc235546529]ניטל חלק מהכבד (ס' א') 
מבואר בגמרא שאם ניטל הכבד הוי טריפה, אמנם אם נשתייר כזית במקום המרה וכזית במקום חיותו (מספק לחומרא באיזה כזית תלוי חיות הבהמה), כשרה, והנ"מ שני כזיתים שלמים ולא שני כזיתים המתלקטים בין הכל
נחלקו הראשונים איזה הוא מקום חיותו שאמור להשתייר כזית (ש"ך סק' א')
1. רש"י ל"ק מבאר שהוא מקום שהוא תלוי בכליות
2. רש"י ל"ב מבאר שהוא מקום שדבוק לטרפש
האיסור והיתר מחמת המחלוקת מחמיר כשני השיטות, וכן דעת התורת חטאת 
[bookmark: _Toc235546530]. נתערבו כמה בהמות שחסר להם כבד
הפת"ש (סק' א') מביא הפמ"ג שכותב שבמקרה של שלש בהמות, שלכ"א חסר אחת מכזית הכבד, אחת חסר במקום מרה, אחת במקום הכליות, ואחת במקום הדבוק בטרפש, ונתערבו יחד, שכשר ע"י ביטול ברוב, כיון שרק אחת טריפה אליבא דאמת (כפי ביאור מסקנת הפת"ש)  
השו"ע פוסק - ניטל הכבד, טריפה, אלא אם כן נשתייר כזית במקום מרה וכזית במקום חיותו שהוא תלוי בו ויהיו כשני זיתים הללו כל אחד שלם במקומו, אבל אם היה מתלקט או כרצועה או מרודד, טריפה.
[bookmark: _Toc235546531]נשאר שני כזיתים בשור גדול (ס' ב')
השו"ע פוסק - שיעור זה דכשתי זיתים אפילו בשור הגדול, ובעוף הכל לפי גדלו וקטנו.  
[bookmark: _Toc235546532]יבש הכבד (ס' ג')
בה"ג כותב שאם הכבד יבש, שנפרך בציפורן[footnoteRef:69], ולא נשאר השני כזיתים הנ"ל, טריפה, וכן פוסק השו"ע [69:  הש"ך (סק' ב') מוסיף בדיקת הרמ"א לעיל ס' לו' ס' יג' ע"י שהוא משרטט בכבד וניכר רישומו, הוי ג"כ יבש ] 

[bookmark: _Toc235546533]. יבשו שני הכזיתים בלבד
נחלקו הפוסקים אם יבשו השני כזיתים, הסמוך למרה והסמוך למקום חיותו, האם הוי טריפה (ש"ך סק' ג')
1. המהרש"ל נראה לו שהיא כשרה (הלכה ולא למעשה) 
2. הרמ"א והש"ך פוסקים שהיא טריפה (כדעת הרמב"ם)
נחלקו האחרונים האם צריך שיחסר שני הזיתים דוקא או אפ' רק אחד מהם
a. התב"ש סובר שאפ' חסר רק אחת מהשלש (דנהגו לחומרא דבעי שלש), הוי טרף
b. התולדות יצחק סובר שאם חסר רק של המרה או רק של אחד מהם של מקום החיות, הוי טרף (אבל אם יש של המרה ואחד משל החיות, סגי בהכי)
c. הפנים מאירות סובר דדוקא אם חסר שניהם, של המרה ושל החיות, הוי טרף
[bookmark: _Toc235546534]. נימוק הכבד 
הרוקח כותב שאם נימוק הכבד דהיינו שדם יוצא מבשר הכבד, הרי היא טריפה
נחלקו הפוסקים אם נשארו שני הכזיתים הנ"ל שלא נימוקו, האם היא כשרה או לא
1. הרמ"א פוסק שהיא טריפה, דסופו לרקב כולו
2. המשאת בנימין ש"ך (סק' ד') והט"ז (סק' ב') פוסקים שהיא כשרה (אא"כ היא נפלה בגובה י' טפ' ונראה כ=הכבד מרוסק)
[bookmark: _Toc235546535]. כבד שנתקשה כאבן
נחלקו הפוסקים בכבד שנתקשה כאבן, ולא נשתיירו השני כזיתים הנ"ל, האם הוי טריפה
1. הרוקח כותב שהיא טריפה, וכן פוסק הרמ"א
2. הב"י סובר שהיא כשרה
3. האפי רברבי מתיר בהפסד מרובה או בשעה הדחק
[bookmark: _Toc235546536]. כבד מאוד גדולה או מלא צמחים
הפת"ש (סק' ד') מביא היעב"ץ שכותב שאם נמצא כבד מאוד גדול, יותר מהרגיל, כשר, כי אין לנו להוסיף טריפות מדעתנו, וכן אם נמצא הרבה צמחים קשים על הכבד, אינו טריפה. 
השו"ע פוסק - יבש הכבד עד שנפרך בצפורן, טריפה, והוא שיבש כולו ולא נשתייר כזית במקום מרה וכזית במקום חיותו. הגה: ואם יבשו אלו הב' זיתים לבד, נמי טריפה; נימוק הכבד, דהיינו שדם יוצא מבשר הכבד שנימוק והיה לדם, טריפה (רוקח), אף על פי שנשתיירו ב' הזיתים, דסופו לרקב הכל[footnoteRef:70] (ד"ע). יש אומרים כבד שקשה כאבן, טריפה (רוקח ועב"י וד"מ), והוא שלא נשתיירו בה ב' זיתים הנזכרים שלא נתקשו. [70:  הפת"ש (סק' ג') מביא החתם סופר שכותב שאם בשר הכבד קיים ובריא אלא שנצרר עליו דם, אין כאן בית מיחוש] 

[bookmark: _Toc235546537]התליע הכבד (ס' ד')
כתוב בגמרא שאם התליע הכבד, כשרה כיון שהיא עתידה לחזור לקדמותה
נחלקו האחרונים האם חסר כל הכבד, ושני הכזיתים הנ"ל התליעו, האם היא כשרה או לא (ש"ך סק' ו')
1. המהרש"ל[footnoteRef:71] פוסק ע"פ הר"ן שהיא טריפה, אא"כ יש שני הזיתים שלמים (עם הנקבים שלהם)  [71:  הפת"ש (סק' ה') מביא מחלוקת אחרונים בדעת הש"ך, הבאר היטב כותב בשמו שהוא פוסק כמו המהרש"ל, הפמ"ג כותב שהוא מיקל כמו הט"ז, והפר"ח כותב שהוא מגומגם ולא הכריע] 

2. הב"ח והט"ז (סק' ג') פוסקים שהיא כשרה[footnoteRef:72] (ע"פ הרשב"א) [72:  הש"ך כותב שאפשר שהם ג"כ דברו שאפ' שהתליעו, מ"מ לא נחסר משיעורם ולכן הכשירו, אבל אם חסרים בשיעור הזיתים בגלל הנקבים שנוצרו מחמת ההתלעה, בכה"ג גם הם יודו דהוי טרף, ולענין מסקנא דדינא לפי הש"ך נחלקו האחרונים (פת"ש סק' ה'), הבאר היטב כותב שדעתו כהמהרש"ל, הפמ"ג כותב שדעתו כמו הב"ח, והפר"ח כותב שדבריו מגומגמים  ] 

השו"ע פוסק - התליע הכבד, אפילו במקום מרה ובמקום חיותו, כשרה.  
[bookmark: _Toc235546538]נעקר הכבד ממקומו (ס' ה')
השו"ע פוסק - נעקר הכבד במקומות הרבה ומעורה בטרפשיהון כאן מעט וכאן מעט, כשרה.
[bookmark: _Toc235546539]מחט הנמצא בכבד (ס' ו')
כתוב בגמרא חולין מח: - ההיא מחטא דאישתכח בחתיכה דכבדא וכו', אמר רב אשי חזינא אי קופא לבר, נקובי נקיב ואתאי, אי קופא לגיו סמפונא נקט ואתאי.
1. רש"י מפרש שאם נמצא צד העבה של המחט בכיוון של חלל הבהמה, אפ' כולו טמון בבשר הכבד, הרי היא טריפה, אבל אם צד החד נמצא בכיוון החוץ, הרי היא כשרה, דתולים שהגיע דרך הסימפון.
הב"י כותב שהיא כשרה, דוקא אם צד העב פונה לסימפון, אבל בצדדים הוי פסול (וכן פוסק הרמ"א)
2. הרשב"א מפרש שאם הצד החד בכיוון החלל הגוף, הרי היא טריפה, ורק אם הצד החד לכיוון הכבד כשר 
השו"ע פוסק כמו רש"י, המהרש"ל הב"ח והש"ך (סק' ט') חוששים לשני הפירושים (פמ"ג)
נחלקו הפוסקים במקום שצד החד בכיוון החלל שכשר, האם בעינן שלא יצא המחט כלל מבשר הכבד או לא (ש"ך סק' ח')
1. העט"ז פוסק כמו הרשב"א שאפ' יוצא קצת המחט מבשר הכבד, כשר
2. המהרש"ל פוסק כמו הר"ן, דכשר דוקא אם כל המחט בבשר הכבד ולא יוצא לחלל הבהמה
[bookmark: _Toc235546540]. בהמה דקה
הב"י כותב דהנ"מ שיש חילוק בין כיוון המחט, דוקא במחט גסה אבל במחט דקה אין חילוק ותמיד טריפה, וכן פוסק השו"ע, ומבאר הש"ך (סק' יא') הטעם שחמיר מחט דק, משום שגם הצד העב שבה הוא חד, ויכול לנקוב. 
[bookmark: _Toc235546541]. בשעה אכילה נמצא מחט בכבד
הבאר היטב (סק' ו') והפת"ש (סק' י') מביאים נידון בפוסקים, במחט שנמצא בכבד בשעה שבאו לאכול אותו, האם יש לחשוש שהמחט לא היה בכיוון הנכון וטרף או שכשר, ובפרט שנמצא מחט שדרך הנשים להשתמש בהם
1. הצמח צדק הכשיר מדין ספק ספיקא, שמא הגיע לאחר שחיטה, ושמא לא ניקב דהיה בכיוון הנכון
2. הפר"ח והתב"ש אוסרים, אמנם אם נמצא המחט תחוב בכבד (ולא בלוע בו) יש להתיר 
השו"ע פוסק - מחט שנמצא בכבד, בין שבא לפנינו שלם בין שבא חתוך, אם צד העב שלו לצד חלל הבהמה אפי' כולו טמון בבשר הכבד, טריפה; ואם צד הדק שלו כלפי חוץ, כשרה, שאנו תולים לומר: דרך סמפון בא שם (ודוקא שצד העב פונה לצד הסימפון, אבל אם פונה לצדדין בכל ענין טריפה) (בית יוסף); במה דברים אמורים במחט גסה, אבל בדקה אין חילוק וטרפה, ושיעור גסה כשיעור גרעין של תמרה.  
[bookmark: _Toc235546542]מחט בסימפון (ס' ז')
משמע מדברי הגמרא שאם נמצא מחט בסימפון הגדול, הרי היא כשרה
השו"ע פוסק - מחט שנמצא בסמפון גדול שבכבד, והוא סמפון הקנה שנכנס בתוכו, וכן אם נמצא בסמפון גדול של ריאה, כשרה.
[bookmark: _Toc235546543]ניקב הטרפש (ס' ח')
בה"ג כותב שאם ניקב הטרפש, נקב מפולש, הרי היא טריפה, אבל אם נסרכא בסירכא, כשרה[footnoteRef:73], וכן פוסק השו"ע. [73:  הט"ז (סק' ט') והש"ך (סק' יד') מבארים הטעם שכשר, כיון שאין טריפות מצד הנקב עצמו, אלא רק שנקב יגרום שהכבד ינטל כולו, ממילא אם הוא נסרך למקום אחר, לא משנה איזה סוג סירכא, כשרה] 

בדינו של בה"ג נמצא כמה גירסאות בפוסקים, האם בכל מקום הטרפש הוא מטריף או דוקא במקום שהוא כנגד הכבד (ט"ז סק' ח'; ש"ך סק' יג')
1. השו"ע והר"ם בדק הבית גורסים 'אם הנקב מפולש 'מצד' הכבד, משמע לאפוקי שלא כנגד הכבד שאינו טרף
2. הב"ח גורס' בחצר' הכבד, ובכל מקום בטרפש של הכבד, הוי טריפה (וכן נמצא באגור), וכן הסכימו עמו הט"ז והש"ך (והש"ך כותב שגירסת השו"ע הוא טעות סופר[footnoteRef:74]) [74:  הט"ז מקיים הגירסא הנ"ל אלא שהוא מבאר שהשו"ע בא לאפוקי חלק הטרפש הדבוק בדופן הבהמה ולא נמצא בחלל הבהמה ] 

[bookmark: _Toc235546544]. נקב במקום משמוש הטבח
הש"ך (סק' יב') מביא מהרי"ל שכותב שאם נמצא הנקב במקום שהטבח ממשמש, כשר, אבל אם נמצא סביביו חוטין לבנים כמו חלב הוי טריפה.
[bookmark: _Toc235546545]. טרפש בלי בשר בין הקרומים
נחלקו הפוסקים במקום שנמצא טרפש שאין בו בשר בין הקרומים, האם הוי טריפה או לא 
1. החינוך בית יהודה סובר שהיא טריפה (באר היטב סק' יג')
2. השבות יעקב סובר שהיא כשרה כל שלא רואים שום ריעותא של רקבון (פת"ש סק' יא')
[bookmark: _Toc235546546]נקב בטרפש ונסרך לבית הכוסות
הבדיקות ישנות כותבים שאם נסרך לבית הכוסות, בכה"ג יש לבדוק הכרס שאין נקב, כיון שסירכא זו יכולה לבא מנקב הכרס, וכן פוסק הרמ"א. (הפת"ש סק' יג' מביא הנודע ביהודה שכותב שהבדיקה היא לעיכובא)
נחלקו האחרונים אם נסרך לבית הכוסות אבל לא כנגד המקום שנמצא המחט, מה דינו (פת"ש סק' יב') 
1. הנודע ביהודה מתיר אם נסרך למקום העבה של הבית הכוסות
2. החתם סופר אוסר
[bookmark: _Toc235546547]. סירכא היוצא מבועה 
הפת"ש (סק' יב') מביא החתם סופר שכותב שאם נמצא על בית הכוסות סירכא היוצאת מבועה או מכפתור, ונסרך לטרפש, ולא נמצא מחט בבית הכוסות, יש להתיר אם רואים שהדבר נגרם רק מעור החיצוני של בית הכוסות ולא נגרם שום דבר לבית הכוסות בפנים  
[bookmark: _Toc235546548]. מחט מונח על הפרש
נחלקו האחרונים אם נמצא המחט מונח על הפרש, האם כשר או לא (פת"ש סק' יג')
1. הנודע ביהודה סובר שכשר 
2. החוט השני סובר שזה טרף 
[bookmark: _Toc235546549]. מחט תחוב בכרס
הבאר היטב (סק' יג') דן במקרה שנמצא מחט תחוב בכרס, וכנגד אותו מחט נמצא סירכא
1. הצמח צדק סובר שהיא טריפה[footnoteRef:75], אמנם אם המחט אינו תחוב רק מונח על הכרס כשר [75:  הבאר יעקב כותב שה"ה אם לא נמצא מחט אבל יש נקב שלא מעבר לעבר, דהוי טריפה לצמח צדק, וכותב הנודע ביהודה הנ"מ שנמצא הסירכא כנגד הנקב, הא לאו הכי, כשרה ] 

הבאר יעקב כותב שה"ה אם נמצא נקב, אפ' לא ניקב מעבר לעבר, גרע מסירכא 
2. התולדות יצחק מיקל במקום הפסד מרובה (הכרתי ופלתי מיקל בצירוף עוד קולא)
השו"ע פוסק - ניקב טרפש הכבד נקב מפולש מצד הכבד, טרפה, אבל אם נסרכה בסירכא בצלע, כשרה[footnoteRef:76]. הגה: ואם נסרך טרפש הכבד לבית הכוסות, יש לבדוק בכרס שבודאי יש שם קוץ או מחט שניקבה ועל ידי זה באה סירכא זו, (כן מצאתי בבדיקות ישנים) וראיתי מעשה, והכי נהוג. [76:  הש"ך (סק' יד') כותב שטעם שכשרה, כיון שאין טריפה בעצם הטרפש, אלא שאם הוא ניקב זה יגרום שסוף הכבד ליפול, ונפק"מ שאם עלה קרום מחמת מכה או שאר קרום, הוי סתימה והיא כשרה ודלא כר"ץ שפסל ] 

[bookmark: _Toc235546550]מחט בטרפש (ס' ט')
השו"ע פוסק - נמצא מחט בטרפש[footnoteRef:77], ספק טריפה . [77:  הש"ך והט"ז מבארים דמיירי שכולה מכוסה בטרפש] 

הט"ז (סק' י') כותב שאין חובה לטבח לבדוק האם יש נקב בחצר הכבד, כיון שסומכים על הרוב.
[bookmark: _Toc235546551]נמצא שני כבדים (ס' י')
בה"ג מדייק מדברי הגמרא שאם נמצא שני כבד בבהמה, הרי הטריפה, כיון שכל יתר כנטול דמי, וחיישנן שיפלו שניהם, וכן פוסק השו"ע.
המהרש"ל כותב שאם הכבד השני נמצא דבוק למטה מהמרה, היא כשרה כיון דרואים אותה כדלדול בעלמא.
השו"ע פוסק - נמצאו שני כבדים בבהמה או בעוף, טריפה, דכל יתר כנטול דמי והוה ליה ניטל הכבד.
[bookmark: _Toc235546552]סימן מב' 'טריפה במרה'
[bookmark: _Toc235546553]מרה שניקבה (ס' א')
כתוב בגמרא שמרה שניקבה, הרי היא טריפה, אבל אם היא ניקבה כנגד הכבד, שהכבד סותמו כשרה.
הרשב"א כותב שאם אפשר לתלות שהנקב מחמת הטבח או הסכין שלו, כשרה (ש"ך סק' א')
הרמ"א מביא המרדכי שכותב שאם נסרכה המרה למקום אחר, כשרה, מבאר הש"ך שאין סירכא פוסלת אלא בריאה, דהוי ליחה בעלמא (לאפוקי המהרש"ל שפוסל סירכא בכל האברים חוץ  מהדקים, פת"ש סק' א').
השו"ע פוסק - מרה שניקבה, טריפה; ואם ניקבה כנגד הכבד והכבד סותמו, כשרה.  נסרכה המרה למקום אחר, כשרה
[bookmark: _Toc235546554]נטלה או חסרה המרה (ס' ב')
השו"ע פוסק - נטולה ביד או חסרה, טריפה.
[bookmark: _Toc235546555]בדיקה בחסרה המרה (ס' ג')
בה"ג כותב שאם חסרה המרה, יש אפשרות להכשיר, ע"י בדיקת הכבד, שטועמו האם הוא מר, סימן שהיה מרה והוא נבלע בכבד, ואם לא הרגיש טעם מר, אפשר לצלות אותו, ולטעום אותו האם הוא מר, ואם הוא מר, הרי היא כשרה.
הש"ך (סק' ד') מבאר שאפ' דבעלמא אסור לטעום כדי לדעת האם יש בו איסור, מ"מ כאן שאני דקים להו לגאונים דמילתא דלא שכיחא היא שאין מרה כלל, וסמכו על הרוב המוחלט שיש מרה[footnoteRef:78]. [78:  הפת"ש (סק' ו') מביא השבות יעקב שסובר שמחמת סברא זו, מותר אפ' ביו"ט לצלות הכבד הזו כדי לטעום אותו] 

הפת"ש (סק' ד') מביא הדמשק אליעזר שסובר שיש להדיח הכבד מהדם שעליו, לפני שהוא טועם אותו, והזכרון יוסף סובר שאין להדיח כי זה יגרום איבוד ממונם של ישראל, כיון שאח"כ הוא לא יוכל לטעום הטעם המר, כמו שכבר הזכיר סברא זו המהריק"ש. 
[bookmark: _Toc235546556]. נאבד הכבד 
הפת"ש (סק' ה') מביא מחלקות הפוסקים אם נאבד הכבד לפני שבדק, מה דין הבהמה
1. עבודת הגירשוני מתיר 
2. הפמ"ג מטריף
[bookmark: _Toc235546557]. כיס מרה עם ליחה לבנה
הפת"ש (סק' ב') מביא החמודי דניאל שכותב שבנמצא כיס המרה שהיה עורה עב ובתוכה ליחה לבנה ואינו מר, דהוי טריפה. 
[bookmark: _Toc235546558]. כיס מרה רק קצת ממנה מר
הפת"ש (סק' ב') מסתפק בכיס מרה, שרק חלק מהליחה שלה היא מרה, האם היא כשרה או לא[footnoteRef:79]  [79:  הפת"ש מסתפק האם אפשר לסמוך על טעימת המרה לבדוק האם האי מרה או לא, דהנה המהריק"ש כותב במקרה שנמצא שני מרות, ואחת מהם אינה מרה, שיש להתיר דלא הוי שתי מרות אלא רק בועה, האם ה"ה הכא או שי"ל דוקא שיש אחת כתיקנה לכן סומכים על הטעימה אבל באופן שיש רק אחת ואינה מרה, אפשר שאין לסמוך על הטעימה שלנו, ולא נפסול] 

[bookmark: _Toc235546559]. כבד בלי מרה והקורקבן טעמו מר
הפת"ש (סק' ג') דן במקרה שף עוף שהיה קצתו מעוך, שלא נמצא בו כיס המרה, אבל הקורקבן היה לו טעם מר, האם תולים לומר שכיס המרה נשפכה בקורקבן 
1. יש שרצו להחמיר כיון שיש להו בדיקה רק בכבד, ולא בטעימת קורקבן
2. המהר"א הכהן והר"ח בנבשת מתירים מכח ספק ספיקא, ספק שמא המרה נשפך בקורקבן, ושמא אם חסר כיס המרה אינו טרף כלל 
[bookmark: _Toc235546560]. חיסרון הכיס עצמה
הפת"ש (סק' ד') מביא מחלוקת האחרונים האם עצם מה שחסרה כיס המרה הוי טריפה או לא 
1. השבות יעקב סובר שאין כאן שום טריפות מצד מה שחסר הכיס עצמו, העיקר שידוע שהיה המרה
2. ההלכות קטנות סובר שהוא טריפה מצד עצמה שחסר הכיס (והבדיקה לבדוק שהיה המרה, מיירי שנשאר הכיס, אלא שהוא ריק) 
השו"ע פוסק - אם חסרה המרה קורע הכבד שתי וערב וטועמו בלשונו, אם יטעום טעם מר, כשרה; ואם לא טעם טעם מר, יצלנו בגחלים ויטעום אם יש בו טעם מר, כשרה, ואם לאו, טריפה.  (ואף עכשיו נוכל לסמוך על טעימת הכבד[footnoteRef:80]) [80:  הפת"ש סק' ז' בשם החינוך בית יהודה כותב שאין לסמוך על הנשים על בדיקה זו] 

[bookmark: _Toc235546561]שני מרות (ס' ד')
הרמב"ם והרא"ש כותבים שאם יש שני מרה, טריפה כיון דיתרת כנטול דמי, אמנם אם היא אחת אלא שהיא נראית כשנים, נוקבים אותה, ואם נשפך מאחד לשני כשרה.
השו"ע פוסק - נמצאו שתי מרות, טריפה, דכנטולה דמי; ואם היא אחת ונראית כשתים, נוקבין אותה, ואם שופכות זו לזו, אחת היא וכשרה; ואם לאו, שתים הם וטריפה.   
[bookmark: _Toc235546562]שני מרות ועולות יחד בנפיחה (ס' ה')
הב"י מביא שבמקרה של שני מרות, וניקב ולא נשפך מאחד לשני, עדיין יש אפשרות להכשיר, ע"י שהוא מנפח אותה, ואם הם עולות שניהם יחד או אם מילאו מים באחת, ונתמלאה גם השניה, כשרה[footnoteRef:81]. [81:  הב"י מבאר שמה שלא נשפך מאחד לשני מעיקרא (ס' ד') הוא מחמת עובי הליחה, אבל באמת היה נקב בניהם והם אחת ] 

השו"ע פוסק - אם נקבוה ולא היו שופכות זו לזו, ואח"כ נפחו זו ועלתה גם חברתה בנפיחה זו, או שהטילו מים באחת מהן וע"י כך נתמלאה גם חברתה מים, כשרה.
[bookmark: _Toc235546563]שני מרות שמתחילות כאחד בשורש (ס' ו')
המהרא"י כותב שאם שני המרות, במקום דיבוקם בכבד, הם מתחילות יחד כעובי אצבע, כשרה, אפ' אם לא נשפך אחד מהשני, וה"ה אם הם מסתיימות יחד בעובי אצבע.
השו"ע פוסק - אף על פי שהן שתי מרות גמורות רק שבמקום דיבוקן בכבד כמו רוחב אצבע היו כאחת, כשרה אפי' אי לא שפכי אהדדי; והוא הדין אם מתחלתן הן שתים ובסוף הן מתערבות ונעשות אחת, כשרה.
[bookmark: _Toc235546564]שני מרות וסימפון שופך בשניהם (ס' ז')
השו"ע פוסק - היו שתי מרות בכבד אחת הנה ואחת הנה וסמפון אחד שופך מרה לשתיהן, וכשאדם זוקף האחת חוזרת ליחה למקום שהסמפון מחלק מרה ושופך לשתיהן, אבל כשהן שוכבות כדרך שהן עומדות בחיי הבהמה אין שופכות זו לזו, יש להכשיר בבהמת ישראל (רשב"א[footnoteRef:82]). הגה: מרה הניכרת מעבר לעבר של כבד, אי שפכי להדדי חדא היא[footnoteRef:83], וכשרה (כך פי' דברי המרדכי שהביא איסור והיתר הארוך כלל נ"ב ד"ט); ואי לא שפכי להדדי, טריפה. [82:  הב"ח סובר שלפי הרשב"א אסור אפ' בבהמת ישראל, והש"ך (סק' י') כותב שהשו"ע סמך להתיר בבהמת ישראל, על שאר הראשונים שחלקו על הרשב"א והתירו אותה לגמרי ]  [83:  הש"ך (סק' יא') כותב שאפ' דלעיל ס' לז' ס' ה' מבואר להיפך שאם נשפך הוי טריפה, הטעם הוא דשם הוא מחשש שחסר הסמפונות דמטריף, אבל בכבד שלא מטריף אם חסר הסמפונות, לכן כשר בכה"ג] 

[bookmark: _Toc235546565]מיני עופות בלי מרה (ס' ח')
בה"ג כותב שיש סוגי עופות שאין להם מרה, כגון מיני תורים ויונים, וכן צבי אין לו מרה בכבד אלא סמוך לזנבו[footnoteRef:84]. [84:  הפת"ש (סק' ט') בשם התפארת למשה כותב שבהם אם נשתייר כזית בכבד, אפ' שלא נשתייר כזית סמוך למרה, כשרה כיון שאצלם אין חיותם מהמרה בשונה משאר בהמות שהיא טריפה בכה"ג כיון שעיקר חיותם מהכבד הסמוך למרה (ואפשר אפ' אם ניטלה הכזית במקום חיותה, אפשר שהיא כשרה, כיון שעיקר החיות הוא בזית של המרה, ואצלה אין לה)] 

הש"ך (סק' יב') מביא בשם כמה פוסקים שבאילים קי"ל שאין להם מרה[footnoteRef:85]. [85:  מלשון הש"ך נראה שהוא בא לחלוק על השו"ע, ועיין בשפת"ד שמשמע שמחלק בין צבי לאילים] 

הרשב"א כותב שבסתם שמגיע מין עוף, ולא ידוע מאיזה מין הוא, יש להטריף עד שיוודע שהוא ממין ההוא.
השו"ע פוסק - יש מיני עופות שאין להם מרה, כמו תורים ובני יונה, ואין לאוסרן כיון שכל המין כך; והצבי אין לו מרה בכבד, אבל יש לו למטה סמוך לזנבו. הגה: מי שבא לפנינו עוף שאינו מכיר מינו ולא נמצא לו מרה, אין אומרים: ודאי כל מינו אין להם מרה, אלא אמרינן: מסתמא יש לו מרה, עד שיודע שמין זה אין לו מרה
[bookmark: _Toc235546566]גרעין במרה (ס' ט')
השו"ע פוסק - גרעין שנמצא במרה, אם היה כמו גרעינה של תמרה שאין ראשה חד, מותרת; ואם ראשה חד כגרעינה של זית, אסורה, שהרי ניקבה אותה כשנכנסה, וזה שלא נראה הנקב מפני שהוגלד פי המכה (גמרא). הגה: וכל שכן אם נמצא מחט או קוץ במרה, דטריפה[footnoteRef:86] (או"ה). [86:  הש"ך (סק' יד') כותב דלא שנא בין קופה לבר או לגיו, הרי היא טריפה] 

